**KLINIČKI BOLNIČKI CENTAR SESTRE MILOSRDNICE,** Vinogradska cesta 29, 10000 Zagreb, Republika Hrvatska, OIB: 84924656517, zastupan po ravnatelju prof.dr.sc. Davoru Vagiću, dr.med. ***(u nastavku teksta: Naručitelj)***

i

**>TVRTKA PONUDITELJA ili zajednica gospodarskih subjekata *(navesti sve članove ZP)*<,** adresa, grad, OIB: xxxxxxx, koje zastupa >funkcija, Ime i Prezime< ***(u nastavku teksta: Ugovaratelj)***

**UGOVOR O JAVNOJ NABAVI RADOVA**

**broj N-\_\_\_/2022**

**Ugovor o građenju s odredbom "ključ u ruke"**

**Predmet nabave**

**Članak**

**1.1.** Naručitelj povjerava, a Ugovaratelj preuzima obvezu **izvođenja građevinskih radova i usluga izrade projektno-tehničkih dokumentacija za obnovu od potresa zgrada Kliničkog bolničkog centra Sestre milosrdnice *(u nastavku teksta: radovi i usluge)*** prema opisu radova, kvaliteti i jediničnim cijenama iz ponude Ugovaratelja oznake \_\_\_\_\_\_, od \_\_\_\_\_\_\_\_\_\_ 2022. ***(u nastavku teksta : Ponuda)***, ponudbenog troškovnika i projektnog zadatka koji su sastavni dijelovi ovog Ugovora.

**1.2.** Ugovaratelju je povjereno izvođenje radova opisanih u stavku 1.1. ovog članka na temelju provedenog otvorenog postupka javne nabave velike vrijednosti objavljenog u Elektroničkom oglasniku javne nabave Narodnih novina pod brojem \_\_\_\_\_\_\_\_\_\_\_\_, od \_\_\_\_\_\_\_\_\_\_ 2022., i Službenom listu Europske unije pod brojem \_\_\_\_\_\_\_\_\_\_, od \_\_\_\_\_\_\_\_\_\_\_\_\_ 2022, datum slanja obje objave \_\_\_\_\_\_\_\_\_\_ 2022., **evidencijskog broja nabave 27/2022,** u kojem je Odlukom o odabiru Klasa: \_\_\_\_\_\_\_\_, Urbroj: \_\_\_\_\_\_\_\_, od \_\_\_\_\_\_\_ 2022., odabrao Ponudu Ugovaratelja kao ekonomski najpovoljniju ponudu sukladno objevljenom kriteriju za odabir ponude, te uvjetima i zahtjevima iz dokumentacije o nabavi.

**1.3.** Radovima i uslugama iz stavka 1.1. ovog članka Ugovaratelj je dužan

* u okviru usluga izraditi cjelokupnu projektno-tehničku dokumentaciju za obnovu konstrukcije i cjelovitu obnovu zgrada, uključujući izvođenje istražnih radova, izradu potrebnih elaborata i revizija projekata s organizacijom rada koordinatora u fazi projektiranja, te temeljem izrađene projektno-tehničke dokumentacije i ishođenja svih potvrda i odobrenja na istu, s po potrebi ishođenim lokacijskim i građevinskim dozvolama, ***(u nastavku teksta: usluge)***
* izvesti sve radove obnove konstrukcije i cjelovite obnove ***(u nastavku teksta: radovi)*** na sljedećim zgradama Naručitelja:

1. Upravna zgrada

2. Zgrada Interna 2

3. Zgrada Interna 3

4. Zgrada 4 Klinika za očne bolesti i Klinika za kožne i spolne bolesti

5. Zgrada 7 Klinički zavod za kemiju i Klinički zavod za endokrinologiju

6. Zgrada 9 Klinika za kirurgiju.

**Članak 2.**

**2.1.** Ugovaratelj je dužan obaviti skupno sve radove i usluge iz članka 1. stavaka 1.1. i 1.3. ovog Ugovora koji su potrebni za rekonstrukciju i uporabu zgrada iz članka 1. stavka 1.3. ovog Ugovora ***po sistemu „ključ u ruke****"*, a u skladu s odredbama člankom 630. Zakona o obveznim odnosima (Narodne novine, broj 35/05, 41/08, 78/15, 29/18 i 126/21) ***(u nastavku teksta : Zakon o obveznim odnosima)***.

* 1. Ugovaratelj je dužan izvesti sve radove i usluge, isporučiti i ugraditi sve materijale i opremu potrebnu za izgradnju zgrada iz članka 1. stavka 1.3. ovog Ugovora do potpune gotovosti i funkcioncionalnosti istih.
  2. Svi radovi i usluge iz članka 1. stavaka 1.1. i 1.3. ovog Ugovora Ugovaratelj je dužan izvesti sukladno troškovniku i projektnom zadatku iz dokumentacije o nabavi, te

1. Zakonu o obnovi zgrada oštećenih potresom na području Grada Zagreba, Krapinsko – zagorske županije, Zagrebačke županije, Sisačko – moslavačke županije i Karlovačke županije (Narodne novine, broj 102/20, 10/21 i 117/21)

2. Pravilniku o sadržaju i tehničkim elementima projektne dokumentacije obnove, operacija za uklanjanje zgrade i operacija za građenje zamjenske obiteljske kuće oštećenih potresom na području grada Zagreba, Krapinsko-zagorske županije i Zagrebačke županije (Narodne novine, broj 127/2020)

3. Zakonu o gradnji (Narodne novine, broj 153/13, 20/17, 39/19 i 125/19)

4. Zakonu o poslovima i djelatnostima prostornog uređenja i gradnje (Narodne novine, broj 78/15, 118/18 i 110/19)

5. Zakonu o prostornom uređenju (Narodne novine, broj 153/13, 65/17, 114/18, 39/19 i 98/19)

6. Zakonu o komori arhitekata i komorama inženjera u graditeljstvu i prostornom uređenju (Narodne novine, broj 78/15, 114/18 i 110/19)

7. Zakonu o zaštiti i očuvanju kulturnih dobara (Narodne novine, broj 69/99, 151/03, 157/03, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20 i 62/20)

te drugim važećim propisima primjenjivim na izvršavanje radova i usluga iz članka 1. stavaka 1.1. i 1.3. ovog Ugovora.

* 1. Radovi i usluge iz članka 1. stavaka 1.1. i 1.3. ovog Ugovora izvodit će se sukladno projektno-tehničkog dokumentaciji koja će biti izrađena u okviru istih temeljem troškovnika i projektnog zadatka, te odobrena od strane Naručitelja i nadležnih tijela.
  2. Ukoliko Ugovaratelj nije ovlašten za neke poslove, kao što su određena ispitivanja, mjerenja, kontrole i sl., dužan je iste povjeriti ovlaštenim osobama sukladno posebnim propisima.
  3. Tijekom izvršenja ovog Ugovora neće se primjenjivati trgovački običaji (uzance):

**II. Načela Ugovora**

**Članak 3.**

* 1. Ugovatelj potpisom ovog Ugovora potvrđuje da su mu poznati svi uvjeti za izvođenje radova i izvršenje usluga, uvjeti pristupa predmetu nabave, te da mu je poznata tehnička složenost radova i usluga opisanih u članku 1. stavcima 1.1. i 1.3. ovog Ugovora.
  2. Ugovaratelj se potpisom ovog Ugovora odriče prava na moguće prigovore s osnova nepoznavanja uvjeta i načina izvođenja radova i usluga opisanih u članku 1. stavcima 1.1. i 1.3. ovog Ugovora.
  3. Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja ovog Ugovora i ostvarivanja prava u tim odnosim, te se suzdržati od postupaka kojim se može drugome prouzročiti šteta.
  4. Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa (pažnja dobrog gospodarstvenika, odnosno pažnja dobrog domaćina).
  5. Ugovaratelj je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

**3.6.** Ugovaratelj je dužan tijekom izvršenja ovog Ugovora pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, kao i odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

**III. Cijena**

**Članak 4.**

**4.1.** Ugovorena cijena radova opisanih u članku 1. stavcima 1.1. i 1.3. ovog Ugovora iznosi :

**\_\_\_\_\_\_\_\_\_\_\_\_\_\_ kuna**

(slovima : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

što s porezom na dodanu vrijednost (PDV-om) u iznosu od \_\_\_\_\_\_\_ kuna ukupno iznosi \_\_\_\_\_\_\_\_\_ kuna (slovima : \_\_\_\_\_\_\_\_\_\_\_\_\_\_\_\_\_\_\_\_\_\_\_\_).

**4.2.** Sredstva za predmetni postupak nabave u iznosu od **438.468.125,00 kuna** (s PDV-om) osigurana su sljedećim ugovorima o dodjeli bespovratnih sredstava:

1. Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju broj FSEU.2021.MZ.007 Projekt obnove od potresa Upravne zgrade, od 28. rujna 2021., u iznosu od 37.812.500,00 kuna (s PDV-om)
2. Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju broj FSEU.2021.MZ.005 Projekt obnove od potresa Zgrade Interna 2, od 28. rujna 2021., u iznosu od 50.375.000,00 kuna (s PDV-om)
3. Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju broj FSEU.2021.MZ.006 Projekt obnove od potresa Zgrade Interna 3, od 28. rujna 2021., u iznosu od 41.043.750,00 kuna (s PDV-om)
4. Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju broj FSEU.2021.MZ.033 Projekt obnove od potresa Zgrade 4 Klinika za očne bolesti i Klinika za kožne i spolne bolesti, od 28. listopada 2021., u iznosu od 138.568.750,00 kuna (s PDV-om)
5. Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju broj FSEU.2021.MZ.023 Projekt obnove od potresa Zgrade 7 Klinički zavod za kemiju i endokrinologiju, od 28. listopada 2021., u iznosu od 84.625.000,00 kuna (s PDV-om)
6. Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju broj FSEU.2021.MZ.040 Projekt obnove od potresa Zgrade 9 Zgrada Klinike za kirurgiju, od 30. prosinca 2021., u iznosu od 86.043.125,00 kuna (s PDV-om)

**4.3.** Ugovorena cijena obuhvaća i vrijednost svih nepredviđenih radova i viškova radova, a isključuje utjecaj manjkova radova na ugovorenu cijenu, pod pretpostavkom da nije došlo do izmjene opsega ugovorenih radova na temelju sporazuma ugovornih strana ili razloga za koje odgovara Naručitelj.

**4.4.** Ugovaratelj odgovara za točnost i potpunost svoje Ponude iz članka 1. stavka 1.1. ovog Ugovora te je prilikom njezine izrade bio dužan uzeti u obzir sve što je potrebno za uredno izvršenje ugovornih obveza te u ponuđenu cijenu uključiti sve troškove povezane s urednim izvršenjem radova i usluga iz članka 1. stavaka 1.1. i 1.3. ovog Ugovora.

**4.5.**Slijedom stavka 4.4. ovog članka smatra se da je Ugovaratelj svoje cijene utvrdio na temelju vlastitih kalkulacija, poslovanja i procjena, te će isti bez prava na dodatnu naknadu izvršiti sve radove i usluge iz članka 1. stavaka 1.1. i 1.3. ovog Ugovora koji su predmetom neke od stavki iz njegove Ponude iz članka 1. stavka 1.1. ovog Ugovora.

**4.6.** Cijena iz stavka 4.1. ovog Ugovora kao i jedinične cijene pojedinih troškovničkih stavki nepromjenjive su tijekom trajanja ovog Ugovora, osim u slučaju primjene članka 627. i članka 629. Zakona o obveznim odnosima te u slučaju izmjene cijene kako je navedeno u članku 37. ovog Ugovora.

Ugovorena cijena ne uključuje plaćanje naknadnih radova, tj. onih koje naručitelj naknadno naruči.

**IV. Obveze Ugovaratelja**

**Članak 5.**

* 1. Ugovaratelj je dužan izvršiti radove i usluge iz članka 1. stavaka 1.1. i 1.3. ovog Ugovora sukladno odredbama ovog Ugovora, primjenjivim propisima, s dužnom pažnjom (pažnjom dobrog stručnjaka), prema pravilima struke, učinkovito i u skladu s načelom savjesnosti i poštenja.

Ugovaratelj je dužan uredno i savjesno izvršiti obveze određene primjenjivim propisima o gradnji te se prilikom izvršavanja Ugovora dužan pridržavati svih zakonskih i podzakonskih propisa na snazi u Republici Hrvatskoj.

* 1. Ugovaratelj je dužan izraditi Terminski plan koji sadrži podatke o planiranim rokovima za izvršenje radova i usluga iz članka 1. stavaka 1.1. i 1.3. ovog Ugovora te Financijski plan realizacije Ugovora usklađene s rokovima izvršenja ovog Ugovora..

U Terminskom planu se najmanje navodi redoslijed kojim Ugovaratelj namjerava izvoditi radove i usluge iz članka 1. stavaka 1.1. i 1.3. ovog Ugovora, uključivo vremensko određivanje svake faze izrade projektno – tehničke dokumentacije, ishođenja potrebnih odobrenja/dozvola/suglasnosti/potvrda, provođenja potrebnih istražnih radova i izvođenje ugovorenih radova.

Financijskim planom Ugovaratelj je dužan prikazati financijske pokazatelje po fazama ugovornih obveza sukladno Terminskom planu izvođenja istih.

Terminski i Financijski plan Ugovaratelj je dužan izraditi zasebno za svaku zgradu iz članka 1. stavka 1.3. ovog Ugovora.

Ugovaratelj je dužan dostaviti Naručitelju Terminski i Financijski plan u roku od 10 (deset) dana od dana sklapanja ovog Ugovora.

Na zahtjev Naručitelja i/ili nadzornog inženjera Ugovaratelj je dužan dopuniti Terminski i/ili Financijski plan dodatnim podacima potrebnim za vremensko i financijsko praćenje realizacije ovog Ugovora.

Tražene izmjene i dopune Terminskog i Financijskog plana Ugovaratelj je dužan dostaviti Naručitelju u roku od 10 (deset) dana od dana primitka zahtjeva za izmjenu i/ili dopunu.

* 1. Terminski plan je okviran i podložan izmjenama.

Ukoliko Ugovaratelj odstupa od izvršenja Ugovora i rokova iz Terminskog plana dužan je dostaviti Naručitelju i Nadzornom inženjeru:

* + obrazloženje razloga odstupanja
  + ažurirani Terminski plan
  + navođenje metoda i radnji koje Ugovaratelj predlaže kako bi se ubrzalo napredovanje i ovaj Ugovor izvršio unutar ugovorenih rokova.
  1. Ugovaratelj je dužan obavijestiti Naručitelja i nadzornog inženjera o svim okolnostima koje bi mogle uzrokovati kašnjenje.
  2. Ukolliko bilo koji nepredviđeni događaj, djelovanje ili previd, ili radnje trećih osoba za koje Ugovaratelj ne odgovara, izravno ili neizravno, djelomično ili u cijelosti ometaju izvršavanje ovog Ugovora, Ugovaratelj će o navedenom bez odgode i na vlastitu inicijativu obavijestiti Naručitelja i nadzornog inženjera.

Obavijest mora uključivati opis problema, datum njegovog nastanka i mjere koje je Ugovaratelj poduzeo ili namjerava poduzeti kako bi problem uklonio i osigurao potpunu usklađenost sa svojim obvezama iz ovog Ugovora.

* 1. Budući se ovaj Ugovor sklapa kao „ključ u ruke“ Ugovaratelj preuzima obvezu izvršenja svih radova i usluga iz članka 1. stavaka 1.1. i 1.3. ovog Ugovora koji su potrebni za postizanje potpune gotovosti i funkcionalnosti građevine te uporabu građevine od strane Naručitelja.

Zbog predmetne odgovornosti Ugovaratelj u slučaju da projektni zadatak Naručitelja ne sadrže sve usluge projektiranja i/ili radove koji su potrebni za gotovost, funkcionalnost i upotrebu građevine Ugovaratelj je dužan izvršiti sve potrebne usluge i/ili radove, kako bi se postigla potpuna gotovost i funkcionalnost građevine te kako bi se ona mogla uredno upotrebljavati od strane Naručitelja.

Po navedenoj osnovi Ugovaratelj ne ostvaruje pravo na dodatnu naknadu osim naknade ugovorene cijene iz članka 4. stavka 4.1. ovog Ugovora.

**V. Prava i obveze Naručitelja i intelektualno vlasništvo**

**Članak 6.**

**6.1.** Naručitelj će Ugovaratelju nakon potpisa ovog Ugovora i tijekom njegove provedbe dati na raspolaganje bez naknade svaku informaciju i/ili dokumentaciju kojom raspolaže, a koja može biti bitna za izvršenje ovog Ugovora.

Po isteku ovog Ugovora ili izvršenju istog Ugovaratelj je dužan Naručitelju vratiti zaprimljenu dokumentaciju.

**6.2.** Naručitelj plaća Ugovaratelju izvršene radove i usluge iz članka 1. stavaka 1.1. i 1.3. ovog Ugovora sukladno odredbama ovog Ugovora.

**6.3.** Naručitelj i nadzorni inženjer imaju pravo nadzirati obavljanje posla i davati naloge Ugovaratelju sukladno kojima je isti dužan postupati.

**6.4.** Predstavnik Naručitelja kao odgovorna osoba prati realizaciju izvođenja ugovorenih obveza i rad Ugovaratelja, ima pravo pristupa na mjesto izvođenja radova u svako doba uz poštivanje pravila propisanih propisima o zaštiti na radu.

Predstavnik Naručitelja ovlašten je kontrolirati da li je izvršenje ovog Ugovora u skladu s uvjetima određenima dokumentacijom o nabavi i odabranom ponudom, a isti je ujedno i osoba odgovorna za komunikaciju sukladno odredbama ovog Ugovora.

**6.5.** Na projektno-tehničkoj dokumentaciji koja je predmetom ovog Ugovora, a koja je autorsko djelo Ugovaratelja, Naručitelj temeljem ovog Ugovora stječe

* isključivo vremenski, sadržajno i prostorno neograničeno pravo iskorištavanja autorskog djela, te stječe pravo iskorištavanja autorskog djela na svaki način u skladu sa člankom 58. Zakona o autorskom pravu i srodnim pravima (Narodne novine, broj 111/21) ***(u nastavku teksta: Zakon o autorskom pravu)***.
* sva imovinska prava iz članka 32. Zakona o autorskom pravu.

Ugovaratelj neopozivo daje suglasnost da Naručitelj može temeljem svog prava za drugoga osnovati daljnje pravo iskorištavanja izrađenog rješenja u istom ili manjem opsegu od onoga koji je Ugovaratelj prepustio Naručitelju.

Ugovaratelj ujedno pristaje da se projektno-tehnička dokumentacija daje na korištenje ostalim sudionicima gradnje.

**VI. Uvođenje u posao**

**Članak 7.**

**7.1.** Ugovaratelj se uvodi u posao sklapanjem ovog Ugovora.

Naručitelj će po izradi projektno-tehničke dokumentacije uvesti Ugovaratelja u posao za izvođenje radova iz članka 1. stavaka 1.1. i 1.3. ovog Ugovora, o čemu će Naručitelj ili u njegovo ime nadzorni inženjer obavijestiti Ugovaratelja najmanje 3 (tri) dana unaprijed.

O uvođenju u posao sastavlja se Zapisnik o uvođenju u posao, a navedena činjenica upisuje se u građevinski dnevnik.

Uvođenje Ugovaratelja u posao obuhvaća osobito:

* osiguranje Ugovaratelju prava pristupa na gradilište i posjeda gradilišta
* imenovanje nadzornog inženjera te obavijest Ugovaratelju o osobi Nadzornog inženjera.
  1. Naručitelj je dužan izvršiti prijavu građenja sukladno primjenjivim propisima o gradnji.

**VII. Ovlasti i dužnosti stručnog nadzora**

**Članak 8.**

**8.1.** Stalni stručni nadzor tijekom izvođenja ugovorenih radova obavljat će nadzorni inženjer u ime Naručitelja.

Nadzorni inženjer obavlja svoje ovlasti i dužnosti određene pisanim ugovorom, primjenjivim propisima o gradnji i Pravilnikom o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (Narodne novine, broj: 111/14, 107/15, 20/17, 98/19 i 121/19).

**8.2.** U provedbi stručnog nadzora građenja, osim dužnosti i ovlasti određenih primjenjivim propisima o gradnji, nadzorni inženjer je dužan i od Naručitelja ovlašten provjeravati i ovjeravati:

* + građevinski dnevnik
  + izvođenje radova prema Terminskom planu
  + Ugovarateljev sustav osiguranja kvalitete
  + uredno vođenje dokumentacije Ugovaratelja kojom se kontrolira kvaliteta;
  + provođenje mjera zaštite na radu i zaštite okoliša.
  1. Nadzorni inženjer daje mišljenje na zahtjeve ugovornih strana za izmjenom ovog Ugovora, uključujući zahtjev Ugovaratelja za izmjenom i/ili uvođenjem podugovaratelja te produženjem roka za izvršenje obveza, sve sukladno odredbama ovog Ugovora.
  2. Nadzorni inženjer ovlašten je davati Ugovaratelju:
* upute u svrhu izvršavanja ovog Ugovora
* naloge
* odgovore na upite Ugovaratelja
* po ovlaštenju Naručitelja potpisuje Zapisnik o primopredaji.
  1. Radnje koje nadzorni inženjer poduzima sukladno ovom Ugovoru ne oslobađaju Ugovaratelja njegovih ugovornih i zakonskih obveza te odgovornosti za njihovo uredno ispunjenje.
  2. Ugovaratelj je dužan omogućiti nesmetano provođenje stalnog i svakodnevnog stručnog nadzora nad izvođenjem radova.

**VIII. Posebni uvjeti**

**Članak 9.**

* 1. Ugovaratelj je dužan voditi i čuvati dokumentaciju na gradilištu određene člankom 135. Zakona o gradnji.
  2. Ugovaratelj je dužan ugrađivati novu i nekorištenu (originalnu) opremu i uređaje, te sve radove izvoditi proizvodima (materijalima) sukladno Zakonu o tehničkim zahtjevima za proizvode i ocjenjivanje sukladnosti (Narodne novine, broj 80/13, 14/14 i 32/19), Pravilniku o ocjenjivanju sukladnosti, ispravama o sukladnosti i označavanju građevnih proizvoda (Narodne novine, broj 103/08, 147/09, 87/10 i 129/11), Zakonu o građevnim proizvodima (Narodne novine, broj 76/13, 30/14, 130/17 i 32/19) i Zakonu o zaštiti okoliša (Narodne novine, broj 80/13, 78/15, 12/18 i 118/18) i drugim odgovarajućim propisima, za što treba predočiti odgovarajuće dokaze na zahtjev nadzornog inženjera.
  3. Ugovaratelj je dužan tijekom uvođenja u posao imenovati osobu u skladu sa člankom 135. stavkom 1. točkom 3. Zakona o gradnji koja će voditi građenje te o tom imenovanju pisanim putem obavijestiti Naručitelja.
  4. Ugovaratelj je dužan u cijelosti se pridržavati općih i posebnih mjera sigurnosti na radu predviđenih pravilima struke i Pravilnikom o zaštiti na radu na privremenim gradilištima (Narodne novine, broj 48/18), Zakonom o zaštiti na radu (Narodne novine, broj 71/14, 118/14, 154/14, 94/18 i 96/18), te Zakonom o zaštiti od požara (Narodne novine, broj 92/10) u pogledu sigurnosti radnika na radilištu, prolaznika, prometa, čuvanja objekata na kojima se izvode radovi, opreme, okoline i susjednih objekata, kao i Pravilnika o ispitivanju radnog okoliša (Narodne novine, broj 16/16) te Pravilnika o pregledu i ispitivanju radne opreme (Narodne novine, broj 16/16).

Izvođenje radova mora biti usklađeno sa važećim propisima, pravilima struke i važećim zakonima koji vrijede za izvođenje predmetnih radova.

Ugovaratelj ima posebnu obvezu organizirati rad na siguran način u skladu sa važećim Pravilnikom o sigurnosti i zdravlju pri radu s električnom energijom (Narodne novine, broj 88/12).

Mjere zaštite na radu, kao i mjere zaštite od požara predviđene zakonima i pravilnicima navedenim u ovom stavku, Ugovaratelj je dužan provoditi na svoj rizik i o svom trošku.

* 1. Ugovaratelj je dužan građevinski i drugi otpad koji je nastao kao posljedica izvođenja radova zbrinut na zakonom propisan način.
  2. Ugovaratelj je dužan tijekom izvršenja ovoga Ugovora pridržavati se svih važećih zakonskih i podazakonskih propisa Republike Hrvatske, a osobito primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

**IX. Upute i nalozi**

**Članak 10.**

* 1. Nadzorni inženjer ovlašten je u svako doba dati Ugovaratelju dodatne ili izmijenjene nacrte te davati upute, a kada je to potrebno za izvođenje radova u skladu s Ugovorom i otklanjanje nedostataka odnosno nepravilnosti tijekom izvođenja radova.
  2. Ugovaratelj je dužan pridržavati se danih uputa nadzornog inženjera.

Upute se izdaju u pisanom obliku, osim u slučaju kada je zbog hitnosti ili drugog opravdanog razloga potrebno izdati uputu u usmenom obliku.

Ako nadzorni inženjer izda uputu u usmenom obliku potvrdit će je u najkraćem mogućem roku pisanim putem.

Ako nadzorni inženjer ne potvrdi ili odbije potvrditi uputu pisanim putem u roku od 3 (tri) dana od izdavanja upute, Ugovaratelj će ga pisanim putem pozvati da isto učini.

Ako Nadzorni inženjer ne postupi po pozivu Ugovaratelja, tada pisani poziv ima značenje potvrde upute izdane u usmenom obliku.

* 1. U slučaju nastanka izvanrednog događaja koji utječe na sigurnost života, zdravlja, prometa, radova ili susjednog posjeda, Ugovaratelj je bez odgode i uvijek dužan postupiti po uputama nadzornog inženjera koje se odnose na izvođenje radnji ili mjera koje su po mišljenju nadzornog inženjera potrebne za sprječavanje ili ublažavanje štetnih posljedica predmetnog događaja.
  2. Kada je isto potrebno za izvođenje radova Ugovaratelj može zahtijevati od nadzornog inženjera izdavanje upute, koja se u navedenom slučaju mora izdati u primjerenom roku.
  3. Ako uputa nadzornog inženjera zahtijeva izmjenu ovog Ugovora primjenjuju se članci Ugovora kojima se uređuju izmjene.
  4. Osim od nadzornog inženjera, Ugovaratelj može i od Naručitelja primati upute koje se odnose na izvršenje ovog Ugovora.

**X. Gradilište**

**Članak 11.**

* 1. Ugovaratelj je odgovoran za sigurnost i stabilnost svih objekata i aktivnosti na gradilištu te metoda građenja.

Ugovaratelj je dužan poduzeti mjere za uređenje gradilišta predviđene Zakonom o gradnji.

* 1. Ugovaratelj je dužan o svom trošku riješiti i provoditi privremenu regulaciju prometa, kao i snositi troškove pripremnih radova, troškove svih priključaka, troškove vezane uz prekomjerno opterećenje cesta, troškove pribavljanja suglasnosti i troškove eventualnog zauzeća javnih prometnih površina.
  2. Tijekom izvođenja radova Ugovaratelj će paziti da na gradilištu nema nepotrebnih stvari i uklonit će svu nepotrebnu mehanizaciju ili višak materijala. IZVOĐAČ će odstraniti i odvesti s gradilišta sav otpad, smeće, objekte pripremnih radova i ostatke koji više nisu potrebni.

Nakon završetka radova, Ugovaratelj će u razumnom roku i na svoj trošak očistiti i ukloniti s gradilišta svu mehanizaciju, višak materijala, otpad, smeće i objekte pripremnih radova te će gradilište ostaviti čistim i u dobrom stanju.

* 1. Sukladno člancima 133.- 134. Zakona o gradnji gradilište mora biti uređeno i u skladu s posebnim zakonom, ako Zakonom o gradnji i propisom donesenim na temelju navedenog Zakona nije propisano drukčije.

Privremene građevine i oprema gradilišta moraju biti stabilni te odgovarati propisanim uvjetima zaštite od požara i eksplozije, zaštite na radu i svim drugim mjerama zaštite zdravlja ljudi i okoliša.

* 1. Ugovaratelj je dužan urediti instalacije na gradilištu sukladno propisima, te predvidjeti i provoditi mjere zaštite na radu sukladno Zakonu o zaštiti na radu (Narodne novine, broj 71/14, 118/14, 154/14, 94/18 i 96/18) kao i ostale mjere za zaštitu života i zdravlja ljudi u skladu s posebnim propisima i mjere kojima se onečišćenje zraka, tla i podzemnih voda sukladno Zakonu o zaštiti okoliša (Narodne novine, broj 80/13, 153/13, 78/15, 12/18 i 118/18) uz nastojanje da se buka svodi na najmanju mjeru sukladno Zakonu o zaštiti od buke (Narodne novine, broj 30/09, 55/13, 153/13, 41/16 i 114/18).
  2. Privremene građevine izgrađene u okviru pripremnih radova, oprema gradilišta, neutrošeni građevinski i drugi materijal, otpad i sl. moraju se ukloniti i dovesti zemljište na području gradilišta i na prilazu gradilišta u uredno stanje prije primopredaje.
  3. Gradilište mora biti osigurano i ograđeno radi sigurnosti prolaznika i sprječavanja nekontroliranog pristupa ljudi na gradilište.

Ograđivanje gradilišta nije dopušteno na način koji bi mogao ugroziti prolaznike.

* 1. Ugovaratelj će snositi odgovornost za osiguranje svih energenata, vode i drugih usluga koje su mu potrebne za izvođenje radova, te ima pravo o svom trošku koristiti količine struje, vode i plina i ostalih usluga koje su dostupne na gradilištu za što će na svoj rizik i trošak dobaviti sve potrebne uređaje za korištenje tih usluga i za mjerenje potrošenih količina.
  2. Sukladno odredbama Pravilnika o sadržaju i izgledu ploče kojom se označava gradilište (Narodne novine, broj 42/14) gradilište mora biti označeno pločom koja obvezno sadrži ime, odnosno tvrtku investitora, projektanta, Ugovaratelja i osobe koja provodi stručni nadzor građenja, naziv i vrstu građevine koja se gradi, naziv i oznaku glavnog projekta, datum prijave početka građenja te odgovarajuću vidljivost (visibility) s obzirom na to da se projekt financira iz Fonda solidarnosti i Mehanizma za oporavak i otpornost.

Sadržaj ploče će prije izrade i postavljanja odobriti Naručitelj.

**XI. Osiguranje**

**Članak 12.**

* 1. Ugovaratelj je dužan najkasnije u roku od 10 (deset) dana od dana potpisa ovog Ugovora predati Naručitelju uobičajeno osiguranje u građevinarstvu, tj. osiguranje koje će pokrivati građevni objekt u rekonstrukciji, građevinu i ostale potrebne radove te opremu koji su dio ugovora od uobičajenih rizika s uključenim osiguranjem odgovornosti izvoditelja građevinskih radova uključujući i odgovornost za štete na objektima u blizini, kao i postojećoj imovini na kojoj se izvode radovi te prema trećim osobama, te ugovornu odgovornost ugovaratelja u garancijskom roku sa svotama osiguranja najmanje u visini vrijednosti građevinskih radova, te isto održavati na snazi za cijelo vrijeme trajanja radova sa svotama osiguranja najmanje u visini vrijednosti građevinskih radova.
  2. Osiguranje je potrebno ugovoriti u visini ukupno ugovorene predviđene cijene radova (s PDV-om).
  3. Sva osiguranja moraju biti zaključena bez franšize.
  4. Ugovaratelj je dužan vinkulirati sve police osiguranja u korist Naručitelja.
  5. Ugovaratelj je dužan suzdržati se od radnji koje bi mogle dovesti do uskrata isplata po polici osiguranja od strane osiguratelja.

Ugovaratelj je dužan predati Naručitelju na njegov zahtjev original odgovarajućih polica osiguranja i dokaze o plaćenim premijama.

**XII. Dokumentacija Ugovaratelja i odobrenje Naručitelja**

**Članak 13.**

* 1. Ugovaratelj je dužan osigurati te predati nadzornom inženjeru i Naručitelju u ugovorenim rokovima svu projektnu, atestnu i drugu dokumentaciju koju je sukladno primjenjivim propisima o gradnji dužan osigurati Ugovaratelj, a koja je potrebna za pregled radova koji čine Fazu 1 te pregled radova i tehnički pregled svih radova te izdavanje uporabne dozvole.

Radovi se neće smatrati spremnim za preuzimanje sve dok Ugovaratelj ne ispuni obvezu osiguranja predmetne dokumentacije.

* 1. Projektno-tehnička dokumentacija koja je predmet Ugovora dostavlja se po izradi Naručitelju koji vrši pregled isporuke u roku od 15 (petnaest) dana od dana predaje dokumentacije.

Ako je dokumentacija izrađena sukladno Ugovoru i primjenjivim propisima Naručitelj u navedenom roku izdaje pisano odobrenje koje je ujedno preduvjet plaćanja sukladno odredbama ovog Ugovoru.

U slučaju da dokumentacija ima nedostatke Naručitelj neće izdati odobrenje, već će u navedenom roku pisanim putem obavijestiti Ugovaratelja o nedostacima radi kojih se dokumentacija ne može odobriti.

Po otklanjaju nedostatka Ugovaratelj ponovo podnosi dokumentaciju na odobrenje i pregled sukladno odredbama ovog stavka.

Naručitelj pregled i odobrenje projektno-tehničke dokumentacije može povjeriti i nadzornom inženjeru u kojem slučaju o istome obavještava Ugovaratelja.

* 1. Ugovaratelj je dužan imati, čuvati i voditi na gradilištu dokumentaciju predviđenu primjenjivim propisima o gradnji.

Dužan je u svako doba osigurati pristup navedenoj dokumentaciji Naručitelju i nadzornom inženjeru.

* 1. Ugovaratelj na gradilištu mora imati, sukladno članku 135. Zakona o gradnji, propisanu gradilišnu tehničku i obračunsku dokumentaciju (građevinski dnevnik) kao i dokaze o svojstvima ugrađenih građevnih proizvoda u odnosu na njihove bitne značajke, dokaze o sukladnosti ugrađene opreme i/ili postrojenja prema posebnom zakonu, isprave o sukladnosti određenih dijelova građevine temeljnim zahtjevima za građevinu, kao i dokaze kvalitete (rezultati ispitivanja, zapisi o provedenim procedurama kontrole kvalitete i dr.) za koje je obveza prikupljanja tijekom izvođenja građevinskih i drugih radova za sve izvedene dijelove građevine i za radove koji su u tijeku određene Zakonom o gradnji, posebnim propisom ili projektom.

Dokumentacija mora biti napisana na hrvatskom jeziku latiničnim pismom.

**XIII. Sukladnost materijala i opreme**

**Članak 14.**

* 1. Ugovaratelj je dužan o svom trošku provesti, odnosno osigurati provođenje, svih prethodnih i tekućih ispitivanja kojima se dokazuje kvaliteta materijala, opreme i izvedenih radova, a koja su određena Ugovorom, odnosno tehničkim normama određenim glavnim projektom ili važećim standardima i primjenjivim propisima o gradnji.
  2. Vrijeme i mjesto ispitivanja radova, odnosno dijela radova, materijala i opreme Ugovaratelj će dogovoriti s nadzornim inženjerom.
  3. U slučaju da smatra potrebnim nadzorni inženjer može naložiti Ugovaratelju ponavljanje ispitivanja ili provođenje dodatnih ispitivanja.

U slučaju da ponovljena i/ili dodatna ispitivanja pokažu da ispitivani radovi, dijelovi radova, oprema te materijali nisu u skladu s Ugovorom troškove istih snosi Ugovaratelj.

Naručitelj može u svako doba zatražiti provođenje kontrolnih ispitivanja o vlastitom trošku.

Međutim, ako se takvim ispitivanjima utvrdi nedostatak u kvaliteti materijala, opreme i/ili izvedenih radova trošak ponovljenog kontrolnog ispitivanja snosi Ugovaratelj.

* 1. Po ispitivanjima provedenim od strane nezavisnih ovlaštenih osoba Ugovaratelj je bez odgode dužan dostaviti nadzornom inženjeru izvještaje o provedenim ispitivanjima potvrđene od strane navedenih ovlaštenih osoba.

U slučaju kada se radi o ispitivanjima koje provodi sam, Ugovaratelj će predmetne izvještaje bez odgode dostaviti na potvrdu nadzornom inženjeru koji će na poleđini izvještaja potvrditi Ugovarateljevu potvrdu o ispitivanju ili će mu izdati potvrdu.

* 1. Ako se po provedenim ispitivanjima utvrde nedostaci i/ili nesukladnost s Ugovorom, nadzorni Inženjer može odbiti radove, dijelove radova, opremu i materijale s nedostacima.

U tom slučaju nadzorni inženjer će dostaviti obavijest Ugovaratelju s navođenjem razloga odbijanja te nalogom Ugovaratelju za otklanjanje nedostataka s naznačenim rokom otklanjanja nedostataka i radnjama koje je potrebno poduzeti.

Ugovaratelj je dužan postupiti po nalogu i otkloniti nedostatke u naloženom roku te osigurati da je neprihvaćeni dio radova usklađen s Ugovorom.

* 1. Ugovaratelj nije ovlašten ugrađivati niti jedan materijal bez prethodnog odobrenja nadzornog inženjera.

Odobrenje materijala vrši se temeljem dokumentacije kojima se dokazuje da su ugrađeni materijali sukladni onima iz odobrene projektne dokumentacije koja je u obvezi Ugovaratelja.

**XIV. Rok, način i uvjeti plaćanja**

**Članak 15.**

**15.1.** Izvedene radove i usluge iz članka 1. stavaka 1.1. i 1.3. ovog Ugovora Naručitelj će **plaćati** Ugovaratelju na temelju ispostavljenih računa sukladno paušalnim privremenim situacijama, koje moraju odgovarati fazama gotovosti građevine prema usuglašenom Terminskom i Financijskom planu za svaku zgradu iz članka 1. stavka 1.3. ovog Ugovora zasebno, u odnosu na cjelokupno ugovorene radove i realno stanje izvedenosti radova i usluga, **u roku od 30 (trideset) dana** od dana primitka i ovjere privremenih situacija i okončane situacije od strane nadzornog inženjera i predstavnika Naručitelja na **žiro-račun Ugovaratelja IBAN \_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_**, odnosno na IBAN članova zajednice ponuditelja / podugovaratelja :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**15.2.** Usluge iz članka 1. stavka 1.3. ovog Ugovora obračunavaju se i plaćaju po isporuci pojedinih dokumenata izrađene projektno-tehničke dokumentacije sukladno stavkama troškovnika, temeljem urednog računa koji Ugovaratelj dostavlja Naručitelju temeljem paušalnih privremenih situacija odobrenih od strane nadzornog inženjera i predstavnika Naručitelja, koje prate dinamiku usvojenog Terminskog i Financijskog plana po svakoj zgradi iz članka 1. stavka 1.3. ovog Ugovora, na način i u rokovima iz stavka 5.1. ovoga članka.

Paušalne privremene situacije za usluge iz članka 1. stavka 1.3. ovog Ugovora dostavljaju se do 10.-tog dana u mjesecu u najmanje 4 (četiri) primjerka za sve usluge izvršene tijekom prethodnog mjeseca, te iste trebaju biti odobrene od strane predstavnika Naručitelja pisanim odobrenjem koji je dokaz da su iste izvršene sukladno pojedinim stavkama troškovnika i odredbama ovog Ugovora.

**15.3.** Radovi iz članka 1. stavka 1.3. ovog Ugovora obračunavaju se i plaćaju temeljem urednog računa koji Ugovaratelj dostavlja Naručitelju sukladno paušalnim privremenim situacijama odobrenim od strane nadzornog inženjera i predstavnika Naručitelja, koje prate dinamiku usvojenog Terminskog i Financijskog plana po svakoj zgradi iz članka 1. stavka 1.3. ovog Ugovora, na način i u rokovima iz stavka 5.1. ovoga članka.

Paušalnim situacijama za svaku pojedinu zgradu iz članka 1. stavka 1.3. ovog Ugovora može može biti obračunato najviše do 95% ukupno ugovorenih radova za istu, a ostalih 5% ugovorenih radova obračunat će se u okviru sljedeće paušalne privremene situacije koja će biti ispostavljena nakon izvršene primopredaje zasebno za svaku pojedinu zgradu iz članka 1. stavka 1.3. ovog Ugovora.

Primopredaja radova za svaku pojedinu zgradu iz članka 1. stavka 1.3. ovog Ugovora održat će se:

1. nakon što Ugovaratelj obavijesti Naručitelja da su radovi za pojedinu zgradu u cijelosti završeni
2. nakon što nadzorni inženjer po završetku građenja za istu preda Naručitelju na trajno čuvanje paricu (presliku) uvezanog građevinskog dnevnika
3. nakon uspješno obavljenog tehničkog pregleda zgrade (ukoliko bude potrebno za pojedine zgrade)
4. nakon što Ugovaratelj dostavi Naručitelju jamstvo za otklanjanje nedostataka u jamstvenom roku za predmetnu zgradu.

Temeljem ovog Ugovora ispostavlja se jedna okončana situacija za preostalih 5% radova jedne (posljednje) od zgrada iz članka 1. stavka 1.3. ovog Ugovora na kojoj su zadnjoj završeni radovi, i to nakon uredno izvršene primopredaje temeljem potpisanog bezuvjetnog Zapisnika o primopredaji radova u roku od 15 (petnaest) dana od potpisa istog.

Po dovršetku 1. faze obračunavaju se radovi obnove konstrukcije što znači da mjesečna situacija koja slijedi nakon potpisa Zapisnika o dovršetku 1. faze za svaku zgradu mora obuhvatiti sve eventualno preostale troškove radova obnove konstrukcije uz jasno razgraničenje eventualnih troškova ostalih radova, a navedeni radovi obračunat će se u okviru sljedeće privremene situacije koja slijedi nakon primopredaje 1. faze radova.

U svim situacijama potrebno je razdvojiti troškove koji se odnose na obnovu konstrukcije, troškove koji se odnose na energetsku obnovu zgrade i ostale troškove cjelovite obnove zgrade.

* 1. Ugovaratelj dostavlja nadzornom inženjeru paušalnu mjesečnu situaciju gdje se obvezno navodi pridržavanje izvedenosti radova u mjesecu za koji se plaća u skladu s dostavljenim Terminskim planom.

Nadzorni inženjer će u roku od 10 (deset) dana nakon što primi situaciju i popratnu dokumentaciju istu pregledati i ovjeriti, nakon čega će Ugovaratelj istu predati Naručitelju najmanje u 4 (četiri) primjerka, te temeljem iste može ispostaviti račun.

Naručitelj će izvršiti plaćanje situacije u roku od 30 (trideset) dana od primitka računa u čijem prilogu trebaju biti ovjerene situacije i izvještaj o izvedenosti radova u skladu s Ugovorom i odobrenom projektnom dokumentacijom od strane nadzornog inženjera.

Ugovaratelj nema pravo na plaćanje predujma.

Mjesečne situacije za radove uključuju naknadu za isporuku i montažu pripadajuće opreme, kao i uslugu projektantskog nadzora tijekom trajanja radova.

* 1. Sukladno odredbama Zakona o elektroničkom izdavanju računa u javnoj nabavi (Narodne novine, broj 94/18) Naručitelj je obvezan zaprimiti e-Račun, a Ugovaratelj ga izdati sukladno članku 7. navedenog Zakona te se situacije izdaju u formi e-Računa, osim u opravdanim slučajevima u kojima to iz objektivnih razloga nije moguće (primjerice, u slučaju stranih gospodarskih subjekata koji nemaju obvezu uspostave e-računa), u kojim slučajevima će Naručitelj iznimno prihvatiti i račun koji nije u obliku i formi e-računa.
  2. Sukladno članku 4. stavku 3. Ugovora moguće je odstupanje od Terminskog plana izvođenja radova, a u slučaju takvog odstupanja, Ugovaratelj nadzornom inženjeru dostavlja ažurirani Terminski plan s ažuriranim paušalnim iznosima za plaćanje, sve najkasnije prilikom ispostave paušalne mjesečne situacije na koju se izmjena odnosi.
  3. U zajednici gospodarskih subjekata Naručitelj svakom članu za radove koje je izveo taj član plaća neposredno, osim ako članovi zajednice gospodarskih subjekata zahtijevaju plaćanje preko jednog člana, u kojem slučaju taj član ispostavlja situacije u ime zajednice gospodarskih subjekata.

Ako se dio ugovora daje u podugovor tada će za radove koje će izvesti podugovaratelji, Naručitelj izvršiti plaćanje neposredno svakom podugovaratelju koji je naveden u ugovoru, uz obvezno prilaganje računa, odnosno situacija podugovaratelja prema Ugovaratelju/članovima zajednice gospodarskih subjekata.

Ugovaratelj je obvezan u situaciji naznačiti koje iznose i na koji račun treba plaćati podugovarateljima, odnosno članovima zajednice gospodarskih subjekata.

**XV. Mjesto izvođenja radova i izvršavanja usluga**

**Članak 16.**

* 1. Mjesto izvođenja radova je na lokaciji Vinogradska cesta 29, 10000 Zagreb, Republika Hrvatska, na građevinskoj čestici oznake: kč.br. 2594/1, K.o. Črnomerec.
  2. Mjesto pružanja usluga projektiranja su poslovne prostorije IZVOĐAČA i po potrebi poslovne prostorije NARUČITELJA.

**XVI. Završetak izvršavanja radova i usluga te preuzimanja**

**Članak 17.**

* 1. Ugovor se izvršava u dvije faze. **Fazu 1** čine sljedeći radovi i usluge:

1. izrada snimke postojećih instalacija
2. izrada elaborata ocjene postojećeg stanja građevinske konstrukcije,
3. izrada elaborata zaštite na radu, elaborata zaštite od buke, geotehničkog elaborata, elaborata zaštite od požara i prikaz mjera, geodetske usluge/elaborata, izvođenje svih istražnih radova na konstrukciji prema elaboratu ocjene i svih istražnih radova i izrada projekta postojećeg stanja priključaka u cijeloj zgradi
4. izrada građevinskog projekta cjelovite obnove konstrukcije (glavni i izvedbeni projekt s troškovnicima)
5. izvedba radova prema projektu obnove konstrukcije, uključivo izrada projekta izvedenog stanja te osiguranje koordinatora na radu za vrijeme projektiranja za obnovu konstrukcije te projektantski nadzor za vrijeme izvođenja radova obnove konstrukcije.
   1. **Fazu 2** čine sljedeći radovi i usluge:
6. izrada elaborata racionalne uporabe energije i toplinske zaštite, elaborata popravka i uređenja okoliša, elaborata uređenja interijera
7. izrada idejnog projekta cjelovite obnove zgrade,
8. izrada glavnog projekta cjelovite obnove zgrade i ishođenje svih potrebnih posebnih uvjeta, suglasnosti, mišljenja, potvrda i/ili dozvola nadležnih tijela,
9. izrada izvedbenog projekta i troškovnika za izvođenje radova cjelovite obnove,
10. usluga koordinatora zaštite na radu tijekom projektiranja cjelovite obnove zgrade te usluga projektantskog nadzora tijekom izvođenja radova cjelovite obnove zgrade
11. izvedba radova prema projektu cjelovite obnove zgrade, uključivo projekta izvedenog stanja
12. ostali poslove definirani Tehničkim specifikacijama.
    1. Projektno-tehnička dokumentacija koja je rezultat izvršenja usluge projektiranja, izrade elaborata, ispitivanja te istražnih radova dostavlja se NARUČITELJU na odobrenje. Naručitelj u roku od 15 (petnaest) dana od primitka dokumenta izdaje pisano odobrenje ili pisano iznosi razloge zbog koji se dokument ne može odobriti. Izdavanjem pisanog odobrenja Naručitelja se pojedini dokument smatra dovršenim u skladu s Ugovorom.
    2. Po izvršenju svih usluga i radova koji čine Fazu 1 IZVOĐAČ podnosi NARUČITELJU i Nadzornom inženjeru pisanu obavijest o dovršetku svih radova u kojoj navodi datum dovršetka radova i traži pregled radova. Naručitelj i Nadzorni inženjer provode pregled radova u roku od 15 (petnaest) dana od primitka pisane obavijesti IZVOĐAČA. Ako su radovi izvedeni sukladno Ugovoru o javnim radovima i primjenjivim propisima sastavlja se Zapisnik o dovršetku Faze 1. Zapisnik se sastavlja u roku od 7 (sedam) dana od izvršenog pregleda radova i u njemu se navodi datum dovršetka radova Faze 1. Zapisnik potpisuju NARUČITELJ, Nadzorni inženjer i IZVOĐAČ. Ako radovi nisu izvršeni sukladno Ugovoru o javnim radovima i primjenjivim propisima, u roku od 7 (sedam) dana od izvršenog pregleda Nadzorni inženjer ili NARUČITELJ pisanim putem obavještavaju IZVOĐAČA o razlozima zbog kojih se radovi Faze 1 ne smatraju dovršenim te radnjama koje je potrebno poduzeti u svrhu otklanjanja nedostataka. Zapisnik o dovršetku Faze 1 potvrđuje završetak usluga i radova obnove konstrukcije, ali ne predstavlja preuzimanje radova od strane Naručitelja, već se svi radovi preuzimaju po završetku Faze 2 potpisom Zapisnika o primopredaji. Završetak svih radova obnove konstrukcije navodi se u građevinskom dnevniku. Datum završetka radova navodi se u građevinskom dnevniku te Zapisniku o dovršetku Faze 1.
    3. Po izvršenju svih usluga i radova iz Faze 2 IZVOĐAČ podnosi pisanu obavijest NARUČITELJU i Nadzornom inženjeru o završetku svih radova, navodeći datum završetka. Obavijest sadrži pisanu izjavu o izvedenim radovima i uvjetima održavanja građevine te poziv na preuzimanje radova. NARUČITELJ i Nadzorni inženjer provode pregled radova u roku od 15 (petnaest) dana od primitka pisane obavijesti IZVOĐAČA. Zapisnik o primopredaji potpisuje se nakon uspješno provedenog pregleda radova od strane NARUČITELJA i Nadzornog inženjera. Datum završetka svih radova navodi se u građevinskom dnevniku i Zapisniku o primopredaji.
    4. U roku za izvršenje Faze 1 iz članka 17. ovog Ugovora IZVOĐAČ je dužan izvršiti sve usluge i radove koji čine Fazu 1 te pripremiti te dostaviti Naručitelju i Nadzornom inženjeru svu dokumentaciju koja je potrebna za utvrđenje dovršetka radova sukladno Ugovoru i primjenjivim propisima, uključivo dokumentaciju o rezultatima ispitivanja i postupaka kontrole kvalitete, atestnu dokumentaciju te dokumentaciju o svojstvima i sukladnosti ugrađenih proizvoda i materijala, projekte izvedenog stanja. Vrijeme potrebno za pregled radova Faze 1 ne uračunava se u rok za izvršenje te pregled ne mora započeti niti biti dovršen prije isteka roka za izvršenja, ali radovi moraju biti dovršeni unutar roka za izvršenje i spremni za pregled.
    5. U roku za izvršenje Faze 2 iz članka 17. ovog Ugovora IZVOĐAČ je dužan izvršiti sve usluge i radove koji čine Fazu 2 te pripremiti te dostaviti NARUČITELJU i Nadzornom inženjeru svu dokumentaciju koja je potrebna za pregled radova i njihovo preuzimanje, uključivo dokumentaciju o rezultatima ispitivanja i postupaka kontrole kvalitete, atestnu dokumentaciju te dokumentaciju o svojstvima i sukladnosti ugrađenih proizvoda i materijala, projekte izvedenog stanja. Vrijeme potrebno za pregled radova Faze 2 ne uračunava se u rok za izvršenje te pregled radova ne mora započeti niti biti dovršen prije isteka roka za izvršenja, ali radovi moraju biti dovršeni unutar roka za izvršenje i spremni za pregled od strane NARUČITELJA i Nadzornog inženjera budući da je uspješan pregled radova njihovog preuzimanja.
    6. U slučaju da se pregledom radova utvrde nedostaci koji sprječavaju utvrđenje dovršetka radova te preuzimanje od strane NARUČITELJA, IZVOĐAČ je obvezan te nedostatke otkloniti o svom trošku. U protivnom, neće se prije otklanjanja nedostataka potpisati Zapisnik o dovršetku Faze 1, odnosno Zapisnik o primopredaji. Ako IZVOĐAČ odbija otkloniti nedostatke NARUČITELJ je ovlašten nedostatke otkloniti na trošak IZVOĐAČA i aktivirati jamstvo za uredno ispunjenje ugovora.

**XVII. Rok izvršenja Ugovora**

**Članak 18.**

* 1. Rok za izvršenje počinje teći od stupanja ovog Ugovora na snagu. Ukupni rok za izvršenje svih radova i usluge je 24 mjeseca, a pojedini rokovi su:
* 6 mjeseci za usluge i radove iz Faze 1
* 24 mjeseca za usluge i radove iz Faze 2.

**XVIII. Produženje rokova izvršenja Ugovora**

**Članak 19.**

* 1. Izmjenama Ugovora tijekom njegovog trajanja mogu se produljiti rokovi za izvršenje iz članka 17. ovog Ugovora ako dođe do slučajeva koji bez krivnje IZVOĐAČA onemogućavaju završetak do predviđenog roka, a naročito:

1. viša sila
2. u slučajevima u kojima je IZVOĐAČ zbog bitno promijenjenih okolnosti bio spriječen izvoditi radove. Bitno promijenjenim okolnostima smatraju se izvanredne okolnosti koje nastupe nakon sklapanja Ugovora, a čije nastupanje IZVOĐAČ u trenutku sklapanja Ugovora nije mogao predvidjeti, a takve su prirode da je IZVOĐAČ zbog njih bio spriječen izvoditi radove prema Terminskom planu. Razlogom produljenja roka završetka radova mogu biti samo one promijenjene okolnosti koje IZVOĐAČ nije sam uzrokovao ili iz razloga za koje nije odgovoran IZVOĐAČ. Bitno promijenjenim okolnostima ne smatraju se one koje je IZVOĐAČ bio dužan u vrijeme sklapanja ugovora bio dužan uzeti u obzir te okolnosti koje je mogao izbjeći ili savladati;
3. ako NARUČITELJ, odnosno Nadzorni Inženjer, izda nalog o obustavi radova koja nije uzrokovana krivnjom IZVOĐAČA, a za broj dana koji odgovara trajanju obustave;
4. za broj dana za koji zbog nepovoljnih vremenskih prilika nije bilo moguće izvoditi pojedine vrste radova u skladu s Terminskim planom, a koji odgovara trajanju prekida radova upisanom u građevinski dnevnik. Nepovoljne vremenske prilike se utvrđuju evidencijom meteoroloških uvjeta tijekom izvođenja radova, ovjerenom po Nadzornom inženjeru u građevinskom dnevniku, a specifično za radove koji su se u tom trenutku planirali izvoditi, što je propisano normama ili tehničkom uputom za izvođenje predmetnih radova. Radi procjene pojave iznimno nepovoljnih temperatura, oborina i vjetra, normalni uvjeti u pogledu temperature, oborina i vjetra definiraju se kao desetogodišnji mjesečni prosjek tih parametara, izmjereno u nekoj meteorološkoj stanici u blizini lokacije gradilišta. Radi evidencije pojave nepovoljnih klimatskih uvjeta za jedan od tih parametara odabrani ponuditelj je dužan tražiti podatke o temperaturi, oborinama ili vjetru od najbliže meteorološke stanice. U svojoj procjeni, Nadzorni inženjer će uzeti u obzir iznimni i uobičajeni karakter nepovoljnih klimatskih uvjeta i njihovog mogućeg negativnog učinka na kritičnu stazu radova i rok izvođenja/završetka radova. Klimatske specifičnosti određenog podneblja smatrat će se uzetima u obzir prilikom pripreme ponude odabranog ponuditelja i neće se moći smatrati vremenskim neprilikama jer je mogućnost pojave istih odabrani ponuditelj trebao uzeti u obzir prilikom pripreme ponude i Terminskog plana;
5. zbog bilo kojeg kašnjenja kojeg je uzrokovao NARUČITELJJ ili osobe za koje on odgovara;
6. u slučaju važenja mjera zaštite pučanstva od zaraznih bolesti poput pandemije COVID 19 kada takve mjere onemogućuju ili otežavaju pravodobno izvršenje pri čemu se rok produljuje za onoliko koliko su trajale predmetne mjere;
7. zbog produljenja razdoblje provedbe Ugovora o dodjeli bespovratnih sredstava kojim se sufinanciraju radovi obnove konstrukcije.
   1. Zahtjev za produljenje roka za izvršenje obveza podnosi se odmah po nastanku okolnosti na kojima se temelji zahtjev, odnosno saznanju za predmetne okolnosti, a može se podnijeti najkasnije do isteka ugovorenog roka za izvršenje. Zahtjev se podnosi drugoj ugovornoj strani i Nadzornom inženjeru radi davanja mišljenja. U zahtjevu je potrebno opisati okolnosti na kojima se on temelji te dostaviti dokaze takvih navoda. Uz zahtjev se dostavlja revidirani Terminski plan iz kojeg je vidljiv novi rok za izvršenje. U slučaju osnovanosti zahtjeva pristupa se izmjeni Ugovora.
   2. IZVOĐAČ može zahtijevati produljenje roka dovršetka samo zbog zakašnjenja aktivnosti/radova koji su na kritičnom putu. Kritični put je slijed radova/aktivnosti s najduljim trajanjem tj. slijed onih radova/aktivnosti koji nemaju vremensku rezervu te kao takvi utječu na ukupno trajanje izvršenja Ugovora, a što je vidljivo iz Terminskog plana.

**XIX. Zajednica ponuditelja**

**ZAJEDNICA PONUDITELJA**

**Članak 20.**

* 1. Ako IZVOĐAČ djeluje u zajednici gospodarskih subjekata, odnosno udruženju više gospodarskih subjekata sukladno važećim propisima koji uređuju postupak nabave, sve osobe u takvoj zajednici će biti solidarno odgovorne za uredno ispunjenje ugovornih obveza. Zajednica gospodarskih subjekata izvršava Ugovor sukladno svojoj zajedničkoj ponudi u kojoj je naznačeno koji dio Ugovora izvršava pojedini član zajednice.
  2. Sastav ili pravni oblik ustrojstva zajednice neće se promijeniti bez prethodnog pristanka NARUČITELJA. Svaka izmjena sastava zajednice ili pravnog oblika ustrojstva bez prethodnog dopuštenja NARUČITELJA može rezultirati raskidom ugovora.
  3. Zajednica gospodarskih subjekata odredit će osobu s kojom će se u ime zajednice odvijati komunikacija s NARUČITELJEM u svrhu izvršavanja Ugovora.
  4. NARUČITELJ neposredno plaća svakom članu zajednice za onaj dio Ugovora koji je on izvršio, ako zajednica nije odredila drugačije.

**XX. Podugovaratelji**

**Članak 21.**

* 1. Ako IZVOĐAČ namjerava dio Ugovora dati u podugovor jednom ili više podugovaratelja, tada se u ovom članku ugovora navode podaci o dijelu ugovora o javnoj nabavi kojeg IZVOĐAČ namjerava dati u podugovor.
  2. IZVOĐAČ namjerava dati u podugovor sljedeći dio Ugovora (podaci o podugovarateljima imenovanima u ponudi):

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti: naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) - u podugovor se daje sljedeći dio ugovora:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti: predmet ili količina, vrijednost ili postotni udio)

* 1. Podugovaratelji IZVOĐAČA su gospodarski subjekti koje je IZVOĐAČ naveo kao podugovaratelje u svojoj ponudi i gospodarski subjekti koje je IZVOĐAČ uveo u svojstvu podugovaratelja tijekom izvršenja Ugovora u skladu sa ovim člankom Ugovora.
  2. Sudjelovanje podugovaratelja ne utječe na odgovornost IZVOĐAČA za izvršenje bilo koje obveze iz ovog Ugovora. IZVOĐAČ će biti odgovoran za postupke, neispunjenje obveza i nemar svojih podugovaratelja i njihovih stručnjaka, zastupnika ili zaposlenika, kao da su to postupci, neispunjenje obveza i nemar IZVOĐAČA, njegovih stručnjaka, zastupnika ili zaposlenika.
  3. Podugovaranjem se ne stvaraju ugovorne obveze između podugovaratelja i NARUČITELJA. Plaćanje podugovarateljima vrši se u skladu s člankom 223. stavkom 1. ZJN 2016 te odredbama članka 15. ovog Ugovora.
  4. IZVOĐAČ može tijekom izvršenja Ugovora podnijeti pisani zahtjev Naručitelju za:

1. promjenu podugovaratelja; ili
2. preuzimanje izvršenja dijela Ugovora kojeg je prethodno dao u podugovor; ili
3. uvođenje jednog ili više novih podugovaratelja čiji ukupni udio ne smije prijeći 30% vrijednosti Ugovora bez poreza na dodanu vrijednost, neovisno o tome je li prethodno dao dio Ugovora u podugovor ili ne.
   1. Zahtjev iz stavka 6. ovog članka Ugovora IZVOĐAČ je dužan predati pravodobno, a najkasnije prije planiranog izvođenja radova sukladno Terminskom planu IZVOĐAČA i uvođenja podugovaratelja u posao, vodeći računa o roku u kojem NARUČITELJ odlučuje o zahtjevu te rokovima za izvršenje obveza određenih Ugovorom.
   2. Uz zahtjev za promjenu podugovaratelju iz stavka 6. ovog članka Ugovora IZVOĐAČ je dužan NARUČITELJU dostaviti sljedeće podatke:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti: naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) – u podugovor se daje sljedeći dio ugovora:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti: predmet ili količina, vrijednost ili postotni udio).

* 1. Uz zahtjev za promjenu podugovaratelja IZVOĐAČ je dužan NARUČITELJU dostaviti i važeće dokumente kojima se dokazuje da novi podugovaratelj:

1. nije u situacijama koje predstavljaju razloge isključenja koji su u postupku nabave koji je prethodio sklapanju Ugovora bili naznačeni i za podugovaratelje,
2. ispunjava uvjete koji se odnose na sposobnost ako se IZVOĐAČ u postupku nabave oslonio na sposobnost podugovaratelja kojeg mijenja.
   1. U roku 5 (pet) dana od primitka zahtjeva IZVOĐAČA, Nadzorni inženjer daje mišljenje o osnovanosti zahtjeva za promjenom ili uvođenjem podugovaratelja. Temeljem predmetnog mišljenja NARUČITELJ se očituje o zahtjevu IZVOĐAČA u roku od 5 (pet) dana od zaprimanja mišljenja Nadzornog inženjera kojim je utvrđena osnovanost zahtjeva. Ako je za donošenje mišljenja Nadzornom inženjeru potrebna dodatna dokumentacija, odnosno, ako je za očitovanje NARUČITELJU potrebna dodatna dokumentacija osim one koju je IZVOĐAČ dostavio uz zahtjev za promjenom, rok za izdavanje mišljenja Nadzornog inženjera ili rok za izdavanje očitovanja NARUČITELJA miruje do trenutka dostave dodatne dokumentacije.
   2. U slučaju odbijanja zahtjeva za promjenom Nadzorni inženjer je u mišljenju, a NARUČITELJ u očitovanju, dužan navesti razloge odbijanja. U slučajevima iz stavka 6. točke a) i točke c) ovog članka Ugovora, NARUČITELJ će zahtjev IZVOĐAČA odbiti ako se IZVOĐAČ u postupku nabave radi dokazivanja kriterija za odabir gospodarskog subjekta oslonio na sposobnost podugovaratelja čiju promjenu traži, a novi podugovaratelj ne ispunjava navedene kriterije ili postoje osnove za isključenje. U slučaju iz stavka 6. točke b) ovog članka Ugovora, NARUČITELJ će zahtjev IZVOĐAČA odbiti ako se IZVOĐAČ u postupku nabave radi dokazivanja kriterija za odabir gospodarskog subjekta oslonio na sposobnost podugovaratelja čiji ugovor planira preuzeti, a IZVOĐAČ samostalno ne posjeduje takvu sposobnost ili je taj dio ugovora već izvršen.
   3. Promjena podugovaratelja, preuzimanje izvršenja dijela Ugovora kojeg je prethodno dao u podugovor ili uvođenje novih podugovaratelja bez odobrenja NARUČITELJA predstavlja kršenje ugovornih obveza te je u predmetnom slučaju NARUČITELJ može raskinuti ugovor te aktivirati jamstvo za uredno ispunjenje Ugovora.

**XXI. Osoblje**

**Članak 22.**

* 1. U skladu s člankom 55. Zakona o gradnji te svojom ponudom IZVOĐAČ imenuje inženjera gradilišta u svojstvu odgovorne osobe koja vodi građenje. Inženjer gradilišta je za potrebe izvršenja Ugovora dužan biti u mogućnosti komunicirati na hrvatskom jeziku i latiničnom pismu. U slučaju da ne poznaje hrvatski jezik i latinično pismo, IZVOĐAČ je obvezan o vlastitom trošku osigurati prevoditelja.
  2. IZVOĐAČ je obvezan ugovorene radove izvršavati na način da angažira potrebni broj stručnjaka kako bi predmetne usluge i radovi bili završeni u zahtijevanim rokovima za izvršenje te osigurati da sve usluge i radove koji su predmet nabave izvode stručne osobe koje imaju sva potrebna ovlaštenja sukladno važećim zakonima i drugim propisima.
  3. IZVOĐAČ mora tijekom izvršenja usluga projektiranja imati na raspolaganju osobu koja će obavljati poslove koordinatora zaštite na radu za vrijeme projektiranja sukladno Zakonu o zaštiti na radu (NN 71/14, 118/14, 154/14, 94/18, 96/18), Pravilniku o zaštiti na radu na privremenim gradilištima (NN 48/2018) i Pravilniku o osposobljavanju iz zaštite na radu i polaganju stručnog ispita (NN 112/14). Predmetna osoba mora ispunjavati uvjete te imati položen stručni ispit sukladno odredbama Pravilnika o osposobljavanju iz zaštite na radu i polaganju stručnog ispita.

**XXII. Inženjer gradilišta**

**Članak 23.**

* 1. Inženjer gradilišta iz članka 22. Ugovora odgovoran je za provedbu obveza iz članka 54. Zakona o gradnji kako slijedi:
* provjerava gradi li IZVOĐAČ u skladu s građevinskom dozvolom, Zakonom o gradnji, tehničkim propisima, posebnim propisima, pravilima struke;
* povjerava izvođenje građevinskih radova i drugih poslova osobama koje ispunjavaju propisane uvjete za izvođenje tih radova, odnosno obavljanje poslova
* provjerava izvode li se radovi tako da se ispune temeljni zahtjevi za građevinu, zahtjevi propisani za energetska svojstva zgrada i drugi zahtjevi i uvjeti za građevinu
* provjerava ugrađuju li se građevni i drugi proizvodi te postrojenja u skladu sa Zakonom o gradnji i posebnim propisima
* dužan je osigurati dokaze o svojstvima ugrađenih građevnih proizvoda u odnosu na njihove bitne značajke, dokaze o sukladnosti ugrađene opreme i/ili postrojenja prema posebnom zakonu, isprave o sukladnosti određenih dijelova građevine s temeljnim zahtjevima za građevinu, kao i dokaze kvalitete (rezultati ispitivanja, zapisi o provedenim procedurama kontrole kvalitete i dr.) za koje je obveza prikupljanja tijekom izvođenja građevinskih i drugih radova za sve izvedene dijelove građevine i za radove koji su u tijeku određena Zakonom o gradnji, posebnim propisom ili projektom odnosno Dokumentacijom o nabavi
* dužan je gospodariti građevnim otpadom nastalim tijekom građenja na gradilištu sukladno propisima koji uređuju gospodarenje otpadom
* dužan je zbrinuti građevni otpad nastao tijekom građenja na gradilištu sukladno propisima koji uređuju gospodarenje otpadom
* dužan je sastaviti pisanu izjavu o izvedenim radovima i o uvjetima održavanja građevine.

**XXIII. Predstavnik Naručitelja**

**Članak 24.**

Predstavnik NARUČITELJA kao odgovorna osoba prati izradu projektne dokumentacije i realizaciju izvođenja ugovorenih radova i rad IZVOĐAČA, stručnog nadzora, projektantskog nadzora i ima pravo pristupa na gradilište u svako doba uz poštivanje pravila propisanih Zakonom o zaštiti na radu te kontrolira je li izvršenje Ugovora u skladu s uvjetima određenima u Dokumentaciji o nabavi i odabranom ponudom.

**XXIV. Dostava podataka**

**Članak 25.**

* 1. IZVOĐAČ će NARUČITELJU i bilo kojoj osobi koju NARUČITELJ ovlasti pružiti bez odgode sve informacije i dokumente koje se odnose na predmet ovog Ugovora.
  2. IZVOĐAČ će NARUČITELJU ili bilo kojoj osobi koju NARUČITELJ ovlasti, dopustiti da provjeri i provede reviziju evidencija i računa koji se odnose na predmet ugovora te da napravi preslike istih, tijekom i nakon izvršenja ugovora.

**XXV. Povjerljivost**

**Članak 26.**

* 1. IZVOĐAČ se obvezuje da će čuvati povjerljivost podataka i dokumenata koji su povezani s izvršenjem Ugovora te da ih neće učiniti dostupnim trećim osobama u svrhe koje nisu povezane s izvršenjem Ugovora bez prethodnog pristanka NARUČITELJA. Prethodni pristanak nije potreban kada se radi o podacima koji su javno objavljeni ili za koje dužnost otkrivanja postoji sukladno prisilnim propisima ili temeljem naloga nadležnog državnog tijela.
  2. IZVOĐAČ će i nakon završetka ugovora biti vezan ovom preuzetom obvezom te će osigurati da ista obveza vrijedi i za njegovo osoblje.
  3. Za korištenje ugovora kao reference u svrhu preporuke na tržištu ili podnošenja ponude na nadmetanjima nije potrebno prethodno odobrenje NARUČITELJA.
  4. IZVOĐAČ neće davati javne izjave o projektu bez prethodnog odobrenja NARUČITELJA.

**XXVI. Ugovorna kazna**

**Članak 27.**

* 1. Ako krivnjom IZVOĐAČA dođe do prekoračenja rokova za izvršenje iz članka 17. stavka 1. Ugovora NARUČITELJ ima pravo od IZVOĐAČA naplatiti ugovornu kaznu za zakašnjenje. Pravo Naručitelja na ugovornu kaznu ne utječe na ostala prava koja ima po Ugovoru.
  2. Ugovorna kazna se utvrđuje u visini 0,1% od ukupno ugovorene cijene bez PDV-a za svaki dan prekoračenja roka, s tim da sveukupno ugovorna kazna ne može biti veća od 5% od ukupno ugovorene cijene bez PDV-a. U slučaju prekoračenja roka za izvršenje Faze 1 ugovorna kazna se obračuna sukladno prethodno navedenim postocima u odnosu na ukupno ugovorenu cijenu bez PDV-a za Fazu 1, a u slučaju prekoračenja roka za izvršenje Faze 2 ugovorna kazna u odnosu na ukupno ugovorenu cijenu bez PDV-a za Fazu 2.
  3. U slučaju da ugovorna kazna po osnovi zakašnjenja dosegne najviši dopušteni iznos iz stavka 2. ovog članka, a IZVOĐAČ nastavi kasniti s izvršenjem obveza iz Ugovora, NARUČITELJ je ovlašten raskinuti ugovor.
  4. Dospjeli iznos ugovorne kazne Naručitelj može naplatiti na Naručitelju prihvatljiv način, a ako se ne naplati na drugi način u svrhu naplate može aktivirati jamstvo za uredno ispunjenje ugovora. Ako NARUČITELJ zbog zakašnjenja IZVOĐAČA pretrpi štetu koja je veća od maksimalno dopuštenog iznosa ugovorne kazne, ima pravo zahtijevati razliku do pune naknade štete, koju ima pravo naplatiti iz jamstva za uredno ispunjenje ugovora.
  5. Ugovorna kazna teče od proteka roka za izvršenje ugovornih obveza utvrđenih člankom 17. stavkom 1. Ugovora.
  6. Ugovorna kazna ne oslobađa IZVOĐAČA obveze da dovrši radove ili od bilo koje druge ugovorne obveze.
  7. Ako je Naručitelj stekao pravo na ugovornu kaznu, a istu nije naplatio prije potpisivanja Zapisnika o primopredaji, dužan je pridržati pravo na ugovornu kaznu prilikom potpisivanja Zapisnika o primopredaji.

**XXVII. Jamstvo za uredno ispunjenje ugovora**

**Članak 28.**

* 1. IZVOĐAČ je obvezan najkasnije u roku od 10 (deset) dana od dana obostranog potpisivanja ugovora o javnoj nabavi dostaviti NARUČITELJU, a prije isteka jamstva za ozbiljnost ponude, jamstvo za uredno ispunjenje ugovora u visini od 10% (deset posto) od ukupne vrijednosti ugovora bez PDV-a.
  2. IZVOĐAČ dostavlja jamstvo za uredno ispunjenje ugovora kao osiguranje naručitelju da tijekom izvršenja ugovornih obveza:
* neće bez krivnje NARUČITELJA jednostrano raskinuti potpisani ugovor
* neće odustati od izvršenja potpisanog ugovora
* neće povrijediti ugovorne obveze
* dostaviti će jamstvo za otklanjanje nedostataka u jamstvenom roku.
  1. Prije postavljanja zahtjeva za naplatom jamstva NARUČITELJ će o svojoj namjeri obavijestiti IZVOĐAČA i u toj obavijesti navesti razlog aktivacije jamstva.
  2. U slučaju sklapanja dodataka Ugovoru koji bi rezultirali povećanjem ugovorene cijene, IZVOĐAČ je dužan u roku od 15 (petnaest) dana od obostranog potpisa dodataka Ugovoru dostaviti novo jamstvo izdano na razmjerno uvećani iznos, tako da isto iznosi 10% nove ukupne vrijednosti ugovora sa dodacima ili dodati jamstvo za razliku iznosa. U slučaju produljenja trajanja Ugovora, IZVOĐAČ je dužan produljiti i važenje jamstva za uredno izvršenje Ugovora prije isteka važećeg jamstva.
  3. Jamstvo za uredno ispunjenje ugovora mora biti u obliku bezuvjetne bankarske garancije, bez prigovora, neopozive, naplative na prvi poziv.
  4. Zamjena, izdavanje novog jamstva odnosno produljenje izdanog jamstva banke mora se izvršiti u roku trajanja važećeg jamstva banke. U suprotnome NARUČITELJ je ovlašten obračunati ugovornu kaznu i naplatiti jamstvo koje je u isteku.
  5. Rok valjanosti bankarske garancije mora biti minimalno 30 (trideset) dana dulje od očekivanog datuma potpisa Zapisnika o primopredaji za Fazu 2, sukladno članku 16. ovog Ugovora. Bankarska garancija bit će naplaćena u slučaju povrede ugovornih obveza od strane IZVOĐAČA.
  6. U slučaju zajednice gospodarskih subjekata Jamstvo može biti na jedan od sljedećih načina:
* jamstvo mora glasiti na sve članove zajednice (svi članovi zajednice ponuditelja su nalogodavci na bankarskoj garanciji)
* jamstvo izdaje jedan član zajednice te u tom slučaju jamstvo mora sadržavati navod o tome da je riječ o ponuditelju koji podnosi ponudu kao zajednica gospodarskih subjekata te podatke o svim članovima zajednice gospodarskih subjekata, ili
* da svaki član zajednice gospodarskih subjekata dostavi jamstvo za svoj dio garancije, te svaki član u svom jamstvu mora navesti da je Ponuditelj Zajednica gospodarskih subjekata, a kumulativan iznos mora biti jednak traženom iznosu iz ovog poglavlja dokumentacije o nabavi uz uvjet da su ispunjeni svi zahtjevi u vidu uvjeta, trajanja, sadržaja i ukupnog iznosa dostavljenih garancija.
  1. NARUČITELJ može predmetno jamstvo naplatiti neovisno o tome koji je član zajednice gospodarskih subjekata dao jamstvo i neovisno o odnosu na kojeg se člana zajednice gospodarskih subjekata ostvare osigurani slučajevi navedeni u jamstvu.
  2. Umjesto jamstva za uredno ispunjenje ugovora u obliku bankarske garancije, IZVOĐAČ može dati novčani polog u visini od 10% (deset posto) od ukupne vrijednosti ugovora bez PDV-a, koji se uplaćuje u korist računa: Klinički bolnički centar Sestre milosrdnice, Vinogradska cesta 29, 10000 Zagreb, Republika Hrvatska, OIB: 84924656517, IBAN: HR 12 1001 0051 8630 0016 0.
  3. Pod svrhom plaćanja potrebno je navesti da se radi o jamstvu za uredno ispunjenje ugovora i navesti evidencijski broj i naziv predmeta nabave. Prilikom plaćanja potrebno je navesti sljedeći model i poziv na broj, model: 64, poziv na broj: 9725-26395-OIB gospodarskog subjekta/uplatitelja.
  4. U slučaju zajednice gospodarskih subjekata novčani polog može uplatiti jedan član zajednice za sve članove ili svaki član zajednice gospodarskih subjekata može dati novčani polog za svoj dio jamstva, u kojem slučaju zbrojeni iznos uplaćenih novčanih pologa kumulativno mora odgovarati ukupno traženom iznosu.
  5. U slučaju kašnjenja prilikom dostave jamstva za uredno ispunjenje ugovora, NARUČITELJ ima pravo naplatiti ugovornu kaznu, a ukoliko niti u naknadno ostavljenom roku IZVOĐAČ ne dostavi jamstvo za uredno ispunjenje ugovora NARUČITELJ će pristupiti raskidu ugovora i naplati jamstva za ozbiljnost ponude.
  6. NARUČITELJ će IZVOĐAČU vratiti neiskorišteno jamstvo za uredno ispunjenje ugovora u roku od 10 (deset) dana od potpisivanja Zapisnika o primopredaju za Fazu 2 sukladno članku 16. ovog Ugovora, odnosno nakon dostave jamstva za otklanjanje nedostataka u jamstvenom roku.

**XXVIII Jamstvo za otklanjanje nedostataka u jamstvenom roku**

**Članak 29.**

* 1. Za izvedene radove IZVOĐAČ jamči kvalitetu izvedenih radova u trajanju jamstvenog roka od prihvaćenog odnosno potpisanog Zapisnika o primopredaji za Fazu 2 u smislu članka 16. ovog Ugovora i odgovoran je za sve nedostatke građevine u smislu važećih zakonskih propisa.
  2. Jamstveni rok za izvedene radove počinje teći od dana potpisa Zapisnika o primopredaji za Fazu 2 sukladno članku 16. ovog Ugovora kako slijedi:
* jamstveni rok za izvedene radove je \_\_\_\_\_
  1. Ponuđeni jamstveni rok ne utječe na odgovornost IZVOĐAČA za nedostatke građevine koji se tiču ispunjavanja zakonom određenih bitnih zahtjeva za građevinu ako se ti nedostaci pokažu za vrijeme od 10 (deset) godina od predaje i primitka radova sukladno Zakonu o obveznim odnosima (NN 35/05, 41/08, 125/11, 78/15, 29/18).
  2. Jamstvo će služiti NARUČITELJU kao osiguranje da će IZVOĐAČ otkloniti sve nedostatke izvedenih radova i/ili ugrađene opreme u jamstvenom roku i/ili s naslova naknade štete (jamstvo za kvalitetu izvedenih radova i ugrađene opreme) u roku od 8 (osam) dana od dana primitka pisane obavijesti ovlaštenog predstavnika NARUČITELJA. Iznimno je moguće otklanjanje nedostataka u dužem roku ukoliko to, temeljem pisanog zahtjeva IZVOĐAČA s obrazloženjem specifičnosti situacije, odobri ovlaštena osoba NARUČITELJA temeljem suglasnosti Nadzornog inženjera.
  3. Ukoliko IZVOĐAČ, ne otkloni nedostatke izvedenih radova u jamstvenom roku NARUČITELJ je ovlašten naplatiti bankarsku garanciju kako bi navedenim sredstvima platio otklanjanje nedostataka koje će izvesti drugi gospodarski subjekt, odnosno platit će drugog gospodarskog subjekta koji će otkloniti nedostatke izvedenih radova od iznosa jamstva uplaćenih na vlastiti račun. U tom slučaju IZVOĐAČ je dužan u roku od 10 (deset) dana od dana naplate prethodnog jamstva dostaviti NARUČITELJU novo bankovno jamstvo na iznos jednak bankovnom jamstvu koje je Naručitelj naplatio, odnosno dužan je na račun Naručitelja doplatiti iznos sredstava koliko je Naručitelj platio drugog gospodarskog subjekta koji je otklonio nedostatke izvedenih radova.
  4. U slučaju zajednice gospodarskih subjekata Jamstvo može biti na jedan od sljedećih načina:
* jamstvo mora glasiti na sve članove zajednice (svi članovi zajednice ponuditelja su nalogodavci na bankarskoj garanciji)
* jamstvo izdaje jedan član zajednice te u tom slučaju jamstvo mora sadržavati navod o tome da je riječ o ponuditelju koji podnosi ponudu kao zajednica gospodarskih subjekata te podatke o svim članovima zajednice gospodarskih subjekata, ili
* da svaki član zajednice gospodarskih subjekata dostavi jamstvo za svoj dio garancije, te svaki član u svom jamstvu mora navesti da je Ponuditelj Zajednica gospodarskih subjekata, a kumulativan iznos mora biti jednak traženom iznosu iz ovog poglavlja dokumentacije o nabavi uz uvjet da su ispunjeni svi zahtjevi u vidu uvjeta, trajanja, sadržaja i ukupnog iznosa dostavljenih garancija.
  1. NARUČITELJ može predmetno jamstvo naplatiti neovisno o tome koji je član zajednice gospodarskih subjekata dao jamstvo i neovisno o odnosu na kojeg se člana zajednice gospodarskih subjekata ostvare osigurani slučajevi navedeni u jamstvu.
  2. Umjesto jamstva za otklanjanje nedostataka u jamstvenom roku u obliku bankarske garancije, IZVOĐAČ može dati novčani polog u visini od 10% (deset posto) od ukupne vrijednosti ugovora bez PDV-a, koji se uplaćuje u korist računa: Klinički bolnički centar Sestre milosrdnice, Vinogradska cesta 29, 10000 Zagreb, Republika Hrvatska, OIB: 84924656517, IBAN: HR 12 1001 0051 8630 0016 0.
  3. Pod svrhom plaćanja potrebno je navesti da se radi o jamstvu za otklanjanje nedostataka u jamstvenom roku i navesti evidencijski broj i naziv predmeta nabave. Prilikom plaćanja potrebno je navesti sljedeći model i poziv na broj, model: 64, poziv na broj: 9725-26395-OIB gospodarskog subjekta/uplatitelja.
  4. U slučaju zajednice gospodarskih subjekata novčani polog može uplatiti jedan član zajednice za sve članove ili svaki član zajednice gospodarskih subjekata može dati novčani polog za svoj dio jamstva, u kojem slučaju zbrojeni iznos uplaćenih novčanih pologa kumulativno mora odgovarati ukupno traženom iznosu.
  5. U slučaju kašnjenja prilikom dostave jamstva za otklanjanje nedostataka u jamstvenom roku u ugovorenom roku, NARUČITELJ ima pravo naplatiti ugovornu kaznu, a ukoliko niti u naknadno ostavljenom roku IZVOĐAČ ne dostavi jamstvo za otklanjanje nedostataka NARUČITELJ će pristupiti raskidu ugovora i naplati jamstva za uredno ispunjenje ugovora.
  6. NARUČITELJ će IZVOĐAČU vratiti neiskorišteno jamstvo za otklanjanje nedostataka nakon proteka jamstvenog roka.

**XXIX. Zamjena stručnjaka**

**Članak 30.**

* 1. Za izvršenje Ugovora IZVOĐAČ stavlja NARUČITELJU na raspolaganje stručnjake imenovane u ponudi.

Imenovani stručnjaci su: \_\_\_\_\_\_\_\_\_\_\_\_\_\_.

* 1. IZVOĐAČ je dužan u izvršavanju Ugovora angažirati i veći broj stručnjaka ako je navedeno potrebno za uredno izvršenje Ugovora. Angažiranje stručnjaka od strane IZVOĐAČA neće rezultirati stvaranjem ugovorne veze između stručnjaka i NARUČITELJA.
  2. U slučaju da ponudom predloženi stručnjaci nisu u mogućnosti pristupiti realizaciji ovog Ugovora, kao i u slučaju da je nužna zamjena nekog od ponuđenih stručnjaka tijekom izvršenja Ugovora, tada IZVOĐAČ mora predložiti njihovu zamjenu. Predložene zamjene moraju ispunjavati uvjete koji su definirani za stručnjake u Dokumentaciji o nabavi. Ako se radi o zamjeni stručnjaka koji je bio bodovan u okviru kriterija ekonomski najpovoljnije ponude tada zamjenski stručnjak mora imati iste ili više kvalifikacije od stručnjaka koji se mijenja kako bi i sa zamjenskim stručnjakom, da je bio prvotno imenovan, Izvođač ostvario isti ili veći broj bodova od onih koje je ostvario sa prvotno imenovanim stručnjakom.
  3. IZVOĐAČ je dužan na vlastitu inicijativu predložiti zamjenu u sljedećim slučajevima:

1. u slučaju planiranog odsustva (npr. zbog korištenja rodiljnog ili roditeljskog dopusta, itd.);
2. u slučaju smrti, bolesti ili nesreće;
3. ako zamjena odobrenog stručnjaka postane nužna zbog bilo kojeg drugog razloga na koju IZVOĐAČ nema utjecaj (npr. ostavka, itd.).
   1. Zamjenu stručnjaka čije je ime navedeno u Ugovoru, IZVOĐAČ mora predložiti u roku od 15 (petnaest) dana od saznanja za okolnosti iz prethodnog stavka ovog članka. NARUČITELJ mora odobriti ili odbiti predloženu zamjenu u roku od 7 (sedam) dana od primitka zahtjeva zajedno s dokumentacijom koja dokazuje ispunjenje uvjeta iz stavka 2. ovog članka.
   2. Ako odabrani ponuditelj u navedenom roku ne predloži zamjenu, ili izvrši zamjenu bez prethodnog odobrenja naručitelja, NARUČITELJ zadržava pravo raskida Ugovora i naplate jamstva za uredno ispunjenje ugovora. NARUČITELJ zadržava pravo zahtijevati zamjenu stručnjaka ako stručnjak opetovano propušta izvršavati ugovorne obveze. Ugovorna strana koja podnosi zahtjev za zamjenom stručnjaka, u pisanom zahtjevu mora navesti opravdan razlog za zamjenu istog.
   3. Sve eventualne troškove povezane sa zamjenom stručnjaka snosi IZVOĐAČ.

**XXX. Viša sila**

**Članak 31.**

* 1. Smatrat će se da nijedna ugovorna strana nije povrijedila ugovornu obvezu ako je u ispunjenju te obveze spriječena nekom od okolnosti više sile koja nastupi nakon sklapanja Ugovora, a prije dospjelosti ugovorne obveze.
  2. „Viša sila“ podrazumijeva događaj ili okolnost nastalu nakon sklapanja Ugovora koje ugovorna strana nije mogla predvidjeti, niti otkloniti, niti je na iste mogla utjecati, a koja nije nastupila kao posljedica pogreške i/ili nemara ugovorne strane pogođene „višom silom“.
  3. Naručitelj nema pravo naplatiti jamstvo za uredno ispunjenje Ugovora Izvođača, naplatiti kaznu niti raskinuti Ugovor zbog neizvršavanja i/ili neurednog izvršavanja ugovornih obveza Izvođača ako i u onoj mjeri u kojoj je njegovo neizvršavanje i/ili neuredno izvršavanje ugovornih obveza posljedica „više sile“.
  4. U slučaju nastupa „više sile“ ugovorna strana je obvezna o nastupu istih odmah pisanim putem obavijestiti drugu ugovornu stranu, u protivnom se neće priznati pozivanje na „višu silu“.
  5. U predmetnoj obavijesti treba navesti pojedinosti o prirodi, mogućem trajanju i vjerojatnim posljedicama tog događaja te predočiti dokaze iz kojih se može utvrditi nastupanje ovakvog događaja. Ugovorna strana koja ne postupi sukladno navedenom, odgovorna je drugoj ugovornoj strani za štetu koju ova pretrpi zbog propusta davanja ovakve obavijesti. Ugovorne strane pokušat će novonastalu situaciju riješiti obostranim sporazumom, u cilju optimalnog ostvarenja prava i obveza prema predmetnom Ugovoru. U slučaju nastupanja više sile svaka ugovorna strana nastavit će izvršavati svoje ugovorne obveze do mjere do koje je to razumno moguće.
  6. Viša sila uključuje, ali nije ograničena na slučaj rata, izgreda, građanskih nemira, prirodnih katastrofa, požara, pandemije, poplava i štrajkova.

**XXXI. Raskid Ugovora**

**Članak 32.**

* 1. Svaka Ugovorna strana ima pravo, sukladno ugovornim odredbama koje uređuju raskid Ugovora, raskinuti ugovorni odnos ako druga Ugovorna strana krši odredbe Ugovora, odnosno ne izvršava preuzete ugovorne obveze na način kako je ugovoreno i u ugovorenim rokovima, a navedene propuste ne otkloni niti u naknadnom primjerenom roku koji joj za to ostavi druga ugovorna strana.
  2. Obavijest se dostavlja u pisanom obliku, a njezinim primitkom teče naknadni primjereni rok. Ako u navedenom naknadnom roku prekršitelj ne uskladi svoje ponašanje sa svojim ugovornim obvezama, Ugovor se smatra raskinutim bez potrebe davanja ikakvih daljnjih obavijesti ili izjava. Ako u naknadnom roku prekršitelj otkloni propust, raskid nema učinka.

**XXXII. Raskid Ugovora od strane Naručitelja**

**Članak 33.**

* 1. NARUČITELJ može raskinuti Ugovor te naplatiti odgovarajuće jamstvo, uz ostavljanje naknadnog roka za otklanjanje propusta od 15 (petnaest) dana od primitka obavijesti, iz sljedećih razloga:

1. ako IZVOĐAČ ne ispuni, odnosno ne ispuni uredno svoju ugovornu obvezu;
2. ako IZVOĐAČ bez opravdanog razloga odbije ili propusti izvršiti neki od naloga/uputa Nadzornog inženjera, odnosno NARUČITELJA danih sukladno Ugovoru;
3. ako IZVOĐAČ izvrši prijenos cijelog ili dijela Ugovora bez suglasnosti NARUČITELJA ili angažira podugovaratelje suprotno ugovornim odredbama;
4. ako IZVOĐAČ pretrpi statusne promjene, uključujući one kojima se mijenja pravna osobnost, a zbog kojih dolazi do promjene ugovorne strane ili drugog razloga zbog kojeg nastavak ugovorene suradnje nije moguć, osim u slučaju da je predmetna izmjena dopuštena Ugovorom
5. ako davatelj jamstva ne može ispuniti svoje obveze, a IZVOĐAČ nije dostavio novo važeće jamstvo;
6. ako IZVOĐAČ ne postupi po zahtjevu za uklanjanje nedostataka u predviđenom roku;
7. zbog kašnjenja IZVOĐAČA u slučaju kada je ugovorna kazna dosegla najviši dopušteni iznos
8. ako IZVOĐAČ prepusti podugovaratelju izvođenje radova suprotno Ugovoru.
   1. NARUČITELJ može u iznimnim situacijama, ovisno o vrsti i razlozima povrede, odrediti i duži primjereni rok za ispunjenje, odnosno otklanjanje propusta, od onog koji je određen u stavku 1. ovog članka, kada je isto opravdano okolnostima konkretnog slučaja.
   2. NARUČITELJ može u bilo koje vrijeme, bez potrebe ostavljanja naknadnog primjerenog roka za ispunjenje, raskinuti Ugovor s učinkom od primitka pisane obavijesti upućene IZVOĐAČU te naplatiti jamstvo za uredno ispunjenje ugovora u punom iznosu, iz sljedećih razloga:
9. ako je nad IZVOĐAČEM otvoren stečajni postupak ili postupak likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u bilo kojem sličnom postupku prema propisima države sjedišta IZVOĐAČA;
10. ako se nakon dodjele Ugovora dokaže da je postupak nabave ili izvršavanje Ugovora bilo zahvaćeno nepravilnostima ili prijevarom, što uključuje dostavu NARUČITELJU lažnih podataka i izjava u svrhu izvršenja Ugovora,
11. ako se dokaže da je postupak nabave ili izvršenje nekog drugog ugovora financiranog iz proračuna Europske unije i/ili Republike Hrvatske kojeg je IZVOĐAČ strana, bilo zahvaćeno nepravilnostima ili prijevarom, a vjerojatno je da će to utjecati na izvršenje ovog Ugovora.
    1. Naručitelj je obvezan raskinuti ugovor tijekom njegovog trajanja ako se ostvare razlozi iz članka 322. Zakona o javnoj nabavi (NN 120/16).
    2. U slučaju raskida iz razloga navedenih u stavcima 1. i 3. ovog članka NARUČITELJ ima pravo potraživati od IZVOĐAČA popravljanje štete koja mu je nastala zbog raskida, uključujući dodatne troškove koje je imao radi raskida. IZVOĐAČ snosi sve troškove vezane uz raskid Ugovora. Predmetno pravo NARUČITELJA na popravljanje štete je bez utjecaja na ostala prava koja NARUČITELJ ostvaruje sukladno Ugovoru. U slučaju raskida, IZVOĐAČ je dužan bez odgode poduzeti neposredne radnje i/ili mjere za pravovremen i uredan prestanak izvršenja radova te će sve daljnje troškove svesti na minimum.
    3. Raskid Ugovora neće imati utjecaja na druga prava ugovornih stranaka predviđena Ugovorom. Nakon raskida, NARUČITELJ može sklopiti bilo koji ugovor s trećom osobom, u kojem slučaju je IZVOĐAČ dužan naknaditi štetu koja NARUČITELJU nastane zbog sklapanja novog ugovora o nabavi radova, uključujući naknadu troška koji nastane zbog razlike u vrijednosti nabave.
    4. Po raskidu Ugovora, Nadzorni inženjer ili Naručitelj će, čim to bude moguće, utvrditi vrijednost radova i svih iznosa koji se IZVOĐAČU duguju na dan raskida Ugovora kao i iznose koje IZVOĐAČ duguje NARUČITELJU na dan raskida Ugovora.
    5. U slučaju raskida, NARUČITELJ će, čim to bude moguće i u prisutnosti IZVOĐAČA ili u odsustvu uredno pozvanog IZVOĐAČA, sastaviti zapisnik o radovima izvedenim sukladno Ugovoru.

**XXXIII. Raskid Ugovora od strane Ugovaratelja**

**Članak 34.**

* 1. IZVOĐAČ može raskinuti Ugovor uz ostavljanje naknadnog roka za otklanjanje propusta od 15 (petnaest) dana od primitka obavijesti, iz sljedećih razloga:

1. ako NARUČITELJ nakon isteka ugovorenog roka za plaćanje ne plati IZVOĐAČU iznose koje mu duguje,
2. ako NARUČITELJ ne ispunjava svoje ugovorne obveze usprkos prethodnom pisanom upozorenju IZVOĐAČA.
   1. IZVOĐAČ može u iznimnim situacijama, ovisno o vrsti i razlozima povrede, odrediti i duži primjereni rok za ispunjenje kada je isto opravdano okolnostima konkretnog slučaja.
   2. Raskid Ugovora neće imati utjecaja na druga prava ugovornih stranaka predviđena Ugovorom.
   3. U slučaju raskida zbog krivnje NARUČITELJA, NARUČITELJ će IZVOĐAČU nadoknaditi time prouzročenu štetu.

**XXXIV. Izmjene Ugovora o javnoj nabavi tijekom njegova trajanja**

**Članak 35.**

* 1. Izmjene ugovora mogu se odnositi samo na one izmjene koje se sukladno propisima kojima se uređuje javna nabava ne smatraju značajnim izmjenama u odnosu na sadržaj i osnovne elemente Ugovora. Iznimno od navedenoga, u slučaju predviđenim stavkom 3. ovog članka nije potrebno raditi pisani dodatak Ugovoru. NARUČITELJ je obvezan provesti novi postupak javne nabave u slučaju značajnih izmjena Ugovora tijekom njegova trajanja.
  2. NARUČITELJ je ovlašten izmijeniti ovaj Ugovor tijekom njegova trajanja bez provođenja novog postupka javne nabave:

1. Ako izmjene, neovisno o njihovoj vrijednosti, nisu značajne. Izmjena Ugovora tijekom njegova trajanja smatra se značajnom ako njome Ugovor postaje značajno različit po svojoj naravi od prvotno zaključenog, a izmjena se u svakom slučaju smatra značajnom ako je ispunjen jedan ili više sljedećih uvjeta:

* izmjenom se unose uvjeti koji bi, da su bili dio postupka nabave koji je prethodio sklapanju ugovora, dopustili prihvaćanje drugih ponuditelja od onih koji su prvotno odabrani ili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak javne nabave;
* izmjenom se mijenja ekonomska ravnoteža ugovora u korist odabranog ponuditelja na način koji nije predviđen prvotnim ugovorom;
* izmjenom se značajno povećava opseg Ugovora;
* ako novi izvođač zamijeni onoga kojemu je prvotno Naručitelj dodijelio ugovor (osim ako je dopušteno Ugovorom).

1. kada je mogućnost izmjene predviđena odredbama ovog Ugovora, pod uvjetom da takva izmjena ne znači promjenu pravne prirode Ugovora odnosno ne predstavlja značajnu izmjenu ugovora te kada je izmjena dopuštena sukladno propisima o javnoj nabavi.
   1. Za izmjene manjeg značenja kao što je promjena adrese, bankovnog računa ili podataka koji se odnose na kontakte, nije potrebno raditi pisani dodatak Ugovoru, već će jedna strana pisanim putem obavijesti drugu o nastaloj promjeni. Učinak promjene će nastupiti kada druga strana zaprimi takvu obavijest.
   2. Izmjena koju je izvršio IZVOĐAČ bez pisanog naloga ili bez dodatka ugovoru nije dopuštena i izvršena je na njegov financijski rizik. Ako je izmjena potrebna zbog propusta ili kršenja ugovora od strane IZVOĐAČA, svaki dodatni trošak te izmjene snosi IZVOĐAČ.

**XXXV. Izmjene Ugovora zbog nepredviđenih okolnosti**

**Članak 36.**

**36.1.** U skladu sa člankom 317. ZJN 2016 NARUČITELJ je ovlašten izmijeniti Ugovor tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

* do potrebe za izmjenom došlo je zbog okolnosti koje pažljiv NARUČITELJ nije mogao predvidjeti;
* izmjenom se ne mijenja cjelokupna priroda ugovora;
* svako povećanje cijene nije veće od 30 % vrijednosti prvotnog Ugovora.
  1. Ako je učinjeno nekoliko uzastopnih izmjena, ograničenje od 30% procjenjuje se na temelju neto kumulativne vrijednosti svih uzastopnih izmjena.
  2. Naručitelj smije izmijeniti Ugovor u slučajevima predviđenim čl.316. ZJN 2016.

**XXXVI. Izmjene ugovornih strana**

**Članak 37.**

* 1. NARUČITELJ je ovlašten izmijeniti Ugovor tijekom njegova trajanja bez provođenja novog postupka javne nabave s ciljem zamjene prvotnog IZVOĐAČA s novim IZVOĐAČEM koje je posljedica:
* primjene članka 315. ZJN 2016,
* općeg ili djelomičnog pravnog sljedništva prvotnog IZVOĐAČA, nakon restrukturiranja, uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za odabir gospodarskog subjekta, pod uvjetom da to ne predstavlja drugu značajnu izmjenu Ugovora te da nema za cilj izbjegavanje primjene ZJN 2016 ili
* obveze neposrednog plaćanja podizvođačima.
  1. Gospodarski subjekt koji postaje nova ugovorna strana zadovoljava sve uvjete i zahtjeve koji su bili predviđeni u provedenom postupku javne nabave. U svrhu ove izmjene, NARUČITELJ ima pravo prije pristanka na izmjenu zahtijevati od IZVOĐAČA, odnosno novog subjekta, dostavu dokumenta kojima se dokazuje da nova ugovorna strana zadovoljava uvjete i zahtjeve koji su bili predviđeni u postupku javne nabave koji je prethodio sklapanju Ugovora.

**XXXVII. Izmjena cijene zbog promjene cijena građevinskih materijala i proizvoda**

**Članak 38.**

* 1. Sukladno članku 315. ZJN 2016 i Zaključku o postupanju radi ublažavanja posljedica poremećaja cijena građevinskog materijala i proizvoda (NN 107/2021), ako tijekom izvršenja Ugovora, a bez utjecaja IZVOĐAČA, dođe do povećanja cijena građevinskih materijala i proizvoda na temelju kojih je određena ugovorena cijena radova u tolikoj mjeri da bi cijena pojedine troškovničke stavke radova bila veća za više od 10% , NARUČITELJ i IZVOĐAČ mogu sklopiti dodatak Ugovoru kojim se povećava ugovorena cijena, ali samo za razliku u cijeni stavke koja prelazi 10%, pritom vodeći računa o primjeni svih važećih odredbi ZJN 2016, a osobito članka 321. ZJN 2016. Temelj za izmjenu pojedinih jediničnih cijena je Popis materijala i proizvoda koji je IZVOĐAČ dužan dostaviti u roku od 10 (deset) dana od dana potpisa ovog Ugovora. Materijali ili proizvodi koje ponuditelj nije naveo u Popisu materijala i proizvoda neće biti uzeti u obzir u slučaju eventualnog porasta cijena.
  2. Promjena cijene ugovorit će se dodatkom ugovoru u odnosu za mjesečno razdoblje za koje je dokazano povećanje cijene iz stavka 1. ovog članka. Promjena cijene utvrdit će se u odnosu na cijenu koju je Izvođač iskazao na dan predaje svoje ponude u postupku javne nabave koji je prethodio sklapanju Ugovora. Ako je IZVOĐAČ materijal i proizvod kojem je porasla cijena nabavio izvan termina kada je isti trebao biti nabavljan prema Terminskom planu gradnje, pri izračunu promjene cijene uzima se u obzir cijena materijala i proizvoda utvrđena prema referentnim izvorima sukladno sljedećem stavku u vrijeme kada je taj materijal ili proizvod prema Terminskom planu gradnje opravdano trebao biti nabavljen.
  3. U svrhu utvrđenja porasta cijene pojedinog materijala ili proizvoda primjenjivat će se metodologija navedenim redoslijedom:
* gdje je to moguće temeljem burzovne cijene,
* gdje nije moguće utvrditi burzovnu cijenu, primjenom podatka Državnog zavoda za statistiku,
* gdje nije moguće niti jedno od navedenog, primjenom stvarnih cijena ostvarenih od dobavljača Izvođača uz potvrdu najmanje dva dobavljača da je došlo do povećanja cijena više od 10% za iste materijale ili proizvode, u istom razdoblju za iste količine
  1. IZVOĐAČ se obvezuje dostaviti svoje dokaze o mogućem porastu cijena materijala ili proizvoda za koje će podnijeti zahtjev za priznanje razlike u cijeni prema navedenim uvjetima iz stavka 1. ovog članka. Zahtjev se prilaže uz mjesečne situacije. Rok za usuglašavanje i odgovor od strane Naručitelja je 30 (trideset) dana od primitka potpunog zahtjeva IZVOĐAČA. Tijekom razdoblja analize zahtjeva IZVOĐAČ po ovoj osnovi nema pravo na zastoj radova ili ostvarivanje dodatnih troškova. Nakon usuglašavanja i odobrenja zahtjeva od strane NARUČITELJA, IZVOĐAČ će navedenu utvrđenu razliku u cijeni materijala ili proizvoda iskazati na prvom sljedećem računu.
  2. Ovaj članak primjenjuje se samo na cijene troškovničke stavke radova, a ne i ugovorenih usluga. Do izmjene ugovorene cijene stavki primjenom ovog članka neće doći ako je do povećanja cijena materijala ili proizvoda došlo nakon pada IZVOĐAČA u zakašnjenje.

**XXXVIII. Postupanje ugovornih strana u slučaju izmjena**

**Članak 39.**

* 1. Ugovorna strana kod koje su nastupile okolnosti zbog kojih se traži izmjena Ugovora upućuje zahtjev za izmjenu drugoj Ugovornoj strani, osim u slučaju kada se izmjena odnosi na predmet ugovora i/ili ima utjecaj na ugovornu cijenu i/ili utjecaj na rok dovršetka radova, kada se zahtjev za izmjenu (po potrebi s analizom cijena) upućuje osim ugovornoj strani i Nadzornom inženjeru radi izdavanja mišljenja. Zahtjev se dostavlja što je prije moguće od nastanka okolnosti zbog kojih se traži izmjena. Zahtjev mora biti sastavljen u pisanom obliku i sadržavati razloge zbog kojih se predmetna izmjena predlaže. Ako je potrebna dodatna dokumentacija kako bi se razmotrio zahtjev za izmjenu može se postaviti zahtjev za dostavom takve dokumentacije.
  2. U slučaju postizanja suglasnosti oko sadržaja izmjene, NARUČITELJ će pripremiti tekst dodatka Ugovoru i isti dostaviti na potpis IZVOĐAČU.

**XXXIX. Ostale izmjene**

**Članak 40.**

* 1. Tijekom trajanja, ovaj Ugovor smije se izmijeniti bez provođenja novog postupka javne nabave ako su kumulativno ispunjeni sljedeći uvjeti:

1. vrijednost izmjene manja je od europskih pragova iz članka 13. ZJN 2016
2. vrijednost izmjene manja je od 15 % prvotne vrijednosti ovoga Ugovora.
3. izmjena ne mijenja cjelokupnu prirodu ugovora.
   1. NARUČITELJ za primjenu prethodnog stavka ne provjerava jesu li ispunjeni uvjeti iz članka 35. Ugovora.
   2. Ako je učinjeno nekoliko uzastopnih izmjena, ograničenje vrijednosti ocjenjuje se na temelju neto kumulativne vrijednosti svih uzastopnih izmjena.

**XC. Sukob interesa**

**Članak 41.**

* 1. IZVOĐAČ će poduzeti sve potrebne radnje i/ili mjere za sprečavanje ili okončanje bilo koje situacije koja može ugroziti nepristrano i objektivno izvršenje Ugovora. IZVOĐAČ će bez odgode obavijestiti NARUČITELJA o svakoj opasnosti od nastanka sukoba interesa koja se pojavi tijekom izvršenja Ugovora te radnjama koje će poduzeti ili je poduzeo radi sprječavanja nastanka sukoba interesa. NARUČITELJ pridržava pravo provjere i ocjene jesu li poduzete radnje i/ili mjere odgovarajuće te ima pravo tražiti poduzimanje dodatnih radnji i/ili mjera. U slučaju zamjene člana osoblja IZVOĐAČA u svrhu sprječavanja ili okončanja sukoba interesa, IZVOĐAČ nema pravo na naknadu troška zamjene.
  2. Ako za vrijeme izvršavanja Ugovora nastupi sukob interesa na strani IZVOĐAČA ili se naknadno otkrije da je takav sukob postojao prilikom dodjele Ugovora, NARUČITELJ ima pravo raskinuti ugovor bez prava IZVOĐAČA na naknadu štete.

**XCI. Jezik i komunikacija**

**Članak 42.**

* 1. Jezik Ugovora je hrvatski jezik i sva usmena i pisana komunikacija Ugovornih strana odvija se na hrvatskom jeziku.
  2. Komunikacija između Ugovornih strana odvijat će se putem pošte, telefona, telefaksa, elektroničke pošte ili osobnom dostavom pisane komunikacije na adresu koju su ugovorne strane odredile.
  3. Za potrebe provedbe ovog Ugovora, NARUČITELJ i IZVOĐAČ imenuju svoje predstavnike kako slijedi:

|  |  |  |
| --- | --- | --- |
| **KONTAKT PODACI** | **PREDSTAVNIK/CI NARUČITELJA** | **PREDSTAVNIK/CI IZVOĐAČA** |
| Ime i Prezime: |  |  |
| Adresa: |  |  |
| E-mail: |  |  |
| Telefon: |  |  |

* 1. Kada Ugovor predviđa davanje ili izdavanje kakve obavijesti, zahtjeva, suglasnosti, potvrde ili odluke, takva se obavijest, zahtjev, suglasnost, potvrda ili odluka ne smije uskratiti bez opravdanog razloga, ne smije kasniti i mora se izdati u pisanom obliku (osim ako je drugačije određeno Ugovorom).
  2. Svaka usmena uputa ili zahtjev potvrđuju se pisanim putem u najkraćem mogućem roku.
  3. Pisana uputa upućena drugoj ugovornoj strani dostavlja se na znanje Nadzornom inženjeru, a pismena Izvođača upućena Nadzornom inženjeru dostavljaju se na znanje NARUČITELJU. Odredbe ovog članka na odgovarajući način se primjenjuju na komunikaciju s Nadzornim inženjerom.

**XCII. Prijelazne i završne odredbe**

**Članak 43.**

* 1. Mjerodavno pravo za ovaj ugovor je pravo Republike Hrvatske.
  2. Na odgovornost ugovornih strana za ispunjenje obveza te svemu ostalom što nije određeno odredbama ovog Ugovora, uz odredbe Zakona o javnoj nabavi, na odgovarajući način primjenjivat će se odredbe važećeg Zakona o obveznim odnosima, Zakona o gradnji, Zakona o poslovima i djelatnostima prostornog uređenja i gradnje i ostalih propisa koji uređuju predmetno područje.

**Članak 44.**

**44.1.** Sve eventualne sporove proizašle iz ovog Ugovora stranke će nastojati riješiti mirenjem odnosno mirnim putem.

**44.2.** U slučaju da se spor ne može riješiti sporazumno, ugovorne strane suglasno određuju njegovo rješavanje pred stvarno nadležnim sudom.

**Članak 45.**

* 1. Ovaj Ugovor sastavljen je u 4 (četiri) primjerka od kojih svaka od Ugovornih strana zadržava po 2 (dva) primjerka.
  2. Ugovorne strane potpisom preuzimaju prava i obveze iz ovoga Ugovora.

1. Na odgovornost ugovornih strana za ispunjenje obveza iz Ugovora, osim Zakona o javnoj nabavi (NN 120/2016, dalje: ZJN 2016), na odgovarajući način se primjenjuju odredbe zakona kojim se uređuju obvezni odnosi.
2. Sljedeći dokumenti smatraju se i tumače kao sastavni dijelovi ovog Ugovora:
   * 1. **Ponuda IZVOĐAČA broj \_\_\_\_\_\_\_\_\_\_ od \_\_\_\_\_\_\_\_ godine,**
     2. **Troškovnik,**
     3. **Dokumentacija o nabavi,**
     4. **Tehnička dokumentacija.**

|  |  |
| --- | --- |
| **IZVOĐAČ** | **KLINIČKI BOLNIČKI CENTAR SESTRE MILOSRDNICE** |
| Funkcija | Ravnatelj |
|  |  |
| Ime i Prezime | prof.dr.sc. Davor Vagić, dr.med. |

m.p. m.p.

U Zagrebu, \_\_\_.\_\_\_.202\_. U Zagrebu, \_\_\_.\_\_\_.202\_.

KLASA: xxxxxxxxxxx

URBROJ: xxxxxxxxxx